Komisija za procjenu šteta od danas na terenu – inmedia.ba\n0 21 Maja, 2014 15:28\nKomisija će već od danas raditi intezivno na obilasku terena, a glavni zadatak je u što kraćem vremenskom roku evidentirati i procjeniti svu nastalu štetu. U okviru Općinske komisije za procjenu šteta djeluje sedam radnih timova, sastavljenih od šest članova, koji će obići kompleten teren koji je bio zahvaćen poplavama, kako bi se precizno evidentirala sva nastala šteta.\nSvaki radni tim pojedinačno je dobio zaduženje da obiđe po jedan ugroženi reon, te da evidentiraju i procjene nastalu štetu na individualnim stambenim objektima i poljoprivrednim usjevima. Iz Općinske komisije za procjene šteta su zamolili građane koji su započeli čišćenje prije dolaska komisije, da izvrše fotografisanje vanjskog i unutrašnjeg izgleda objekta sa pripadajućim namještajem i opremom, kako bi članovi komisije mogli evidentirati nastalu štetu.\nTakođe su zamolili građane za strpljenje i razumijevanje, jer predstoji veliki posao oko obilaska terena i procjene novonastale štete. Općinska komisija za procjenu šteta u narednih 20 dana završiće procjenu, nakon čega će svi prikupljeni podaci biti prezentirani općinskom načelniku, koji će potom sve informacije sumirati i uputiti na razmatranje Općinskom vijeću Sanski Most, kao i prema nadležnim kantonalnim i federalnim institucijama.\nPrema preliminarnim podacima, u katastrofalnim poplavama koje su pogodile općinu Sanski Most u toku proteklih nekoliko dana poplavljeno je 2075 stambenih i drugih objekata, 1531 hektar poljoprivrednog zemljišta, uništeno 3,5 kilometra putne infrastrukture, oštećena dva mosta dok je pod vodom bilo oko dvije hiljade hektara zemljišta.


/ SREĆNIJA NEGO IKADA\nMena Van Prag\tSREĆNIJA NEGO IKADA\nNova knjiga Mene van Prag, autorke bestselera Muškarci, novac i\nGlavna junakinja Maj sada je srećno zaljubljena, uspešna u svom\nposlu, zadovoljna i ispunjena. Posle godina samoće, borbe sa viškom\nkilograma i samom sobom, ona konačno vodi život kakav je želela i\npored sebe ima muškarca o kakvom je oduvek sanjala. Sve bi trebalo\nda je savršeno – pratila je svoj unutrašnji glas i uspela.\nMeđutim, kako njen život počinje da se kreće uzlaznom putanjom,\ndemoni iz prošlosti dopuzaće nazad i progoniće je poput mračne\nsenke. Zavedena sjajem slave, Maj počinje da zapostavlja istinske\nživotne vrednosti – na prvom mestu svoju vezu…\nHoće li Maj održati neophodnu ravnotežu i dokazati da je zaista\nmoguće imati sve?... Oznake Proizvoda\nmoguće imati sve?\nOvo je priča o pravim i pogrešnim izborima, o zaljubljenim\ndušama i prelomnim trenucima koji nas vraćaju na razmišljanje o\nistinskim životnim vrednostima. "Postoje knjige koje pročitate i zaboravite da ste ih ikada\nuzeli u ruke. Sa druge strane, postoje knjige poput ove, koje dugo\nispunjavaju biće nežnošću i toplinom. Ovu knjigu nikada nećete\nzaboraviti, ona je magična i hrani dušu."\nDanijela Ajhberger, spisateljica i blogerka Komentari


Back KULTURA KULTURNA BAŠTINA Bogat program Kaleidoskopa kulture za kraj leta\nčetvrtak, 20 septembar 2018 21:25\nU sklopu realizacije najvećeg kulturnog projekta u Evropi - Evropske prestonice kulture i titule koju će Novi Sad poneti 2021. godine biće sproveden niz infrastrukturnih i umetničkih projekata, ali najvažnije, projekata u saradnji sa građanima. Fondacija Novi Sad 2021 prepoznala je potrebu za novim kulturnim prostorom kao i veliki potencijal koji ima Podbara i Almaški kraj i rešila da građanima Podbare i Novog Sada otvori prostor za kreativno izražavanje i aktivnosti rekonstrukcijom stare fabrike za bojenje svile. Otvaranje nove kulturne stanice Svilara planirano je za kraj oktobra kao i pravljenje trga na potezu spajanja dve ulice Đorđa Rajkovića i Pavla Stamatovića. Kako bi Svilaru učinili vidljivom i uključili stanovnike u umetničke aktivnosti, od 25. do 27. septembra biće realizovana dva važna projekta – oslikavanje murala na zgradi u ulici Đorđa Rajkovića pod nazivom „Put svile“ i sređivanje igrališta i parkića kao deo međunarodne mobe „Dobar za život“.\nMeđunarodni volonterski kamp „Dobar za život“ realizovaće se od 17. do 29. septembra kada će grupa od 12 volontera iz svih delova sveta zajedno sa lokalnim stanovništvom raditi na uređenju dečijeg igračišta i parkića pored Svilare. Tokom realizacije kampa radiće se na senzibilisanju stanovništva i stravaranju preduslova za formiranje urbane bašte u okviru parkića. Ovaj kamp je jedan od načina da se unapredi i očuva kulturna baština Novog Sada i kreira novi kulturni ambijent na Podbari uz aktivno uključivanje građana. Kamp sprovodi udruženje „Inženjeri zaštite životne sredine“ i „Almašani“ uz podršku Fondacije Novi Sad 2021 - Evropska prestonica kulture.\nU subotu, 22. septembra, u svečanoj sali Gradske kuće Novi Sad će ugostiti učesnike velikog rumunskog festivala klasične muzike „Eufonia“, zahvaljujući dobroj saradnji sa Temišvarom - Evropskom prestonicom kulture 2021. Novosađane očekuje koncert na kojem će zajedno nastupiti „Furiant” kvartet iz Berilna i klarinetista Tomaž Močilnik iz Frankfurta na Majni. U okviru programa biće izvedena dela Šostakoviča i Mocarta, propraćena posebnom prezentacijom i specijalnim svetlosnim efektima za tu priliku.\nRazličiti kulturni sadržaji Kaleidoskopa tokom pet nedelja njegove realizacije po mišljenju brojnih Novosađana i njihovih gostiju znače samo jedno - Novi Sad je definitivno grad koji morate posetiti u ovom periodu.


Skupština Srbije završila je večeras sednicu na čijem je dnevnom redu, izmedju ostalog, predlog Zakona o sprečavanju nasilja u porodici.\nRaspravu o tom i više drugih akata, poslanici će nastaviti sutra u 10 časova. Predlogom Zakona o sprečavanju nasilja u porodici predvidjeno je privremeno udaljenje nasilnika iz kuće i privremena zabrana kontaktiranja i prilaska žrtvi nasilja, kao i koordinisanje rada i saradnja javnih tužilaštava, policije i centara za socijalni rad kroz zajedničko telo – Grupu za koordinaciju i saradnju.\nObrazlažući predlog tog zakona, ministarka pravde Srbije Nela Kuburović rekla je poslanicima da je cilj da se spreči nasilje, i da se pomogne žrtvi nasilja.\nZakonom je predvidjeno izricanje hitnih mera u trajanju od 48 časova čija je svrha da se počinilac udalji od žrtve.\n„Predvidjeno je da policijski službenik može, nakon što proceni razliku neposredne opasnosti od nasilja, da izrekne hitnu meru čiji je cilj da se nasilnik udalji iz stana ili mu se zabrani da kontaktira žrtvu i prilazi u trajanju od 48 časova. Svrha hitnih mera je da trenutno reše problem, odvoje nasilnika i žrtvu i spreče teže posledice po nju“, rekla je Nela Kuburović.\nOna je dodala da tužilac može da predloži produženje hitne mere za još 30 dana o čemu odlučuje sud, čime se žrtvi daje dodatno vreme da se oporavi i uredi svoj život, dok joj se paralelno pružaju mere podrške.\nMinistarka je dodala da je cilj tih rešenja da se blagovremeno i delotvorno omogući bezbednost žrtvi u slučajevima kada ne postoji zakonski osnov za odredjivanje pritvora ili neka druga mera zaštite.\nPoslanici dela opozicionih stranaka u Skupštini Srbije ocenili su tokom rasprave da civilni sektor nije bio dovoljno zastupljen u izradi predloga Zakona o sprečavanju nasilja u porodici.\nPoslanik Demokratske stranke Balša Božović ocenio je da nije dobro što je Autonomni ženski centar „isključen“ iz Radne grupe koja se bavila izradom predloga Zakona o sprečavanju nasilja u porodici.\n„Donošenje ovog zakona je prvi korak koji je možda došao kasno jer statistika ne govori lepo o nama. Većina žena trpi nasilje iz ekonomskih razloga, a svaka treće trpi fizičko nasilje“, naveo je Božović.\nOn je ocenio da od kvalitetnih zakonskih rešenja koja će zaštititi žene žrtve porodičnog nasilja, zavisi „da li želimo da živimo u u društvu gradjana i gradjanki ili robova i robinja“.\nPo rečima poslanice Libralno demokratske partije (LDP) Nataše Mićić, uloga civilnog sektora nije dovoljno zastupljena u predlogu zakonu.\nOna je ocenila da siromaštvo i patrijarhalni model porodice vode ka nasilju i da represivne mere nisu dovoljne.\n„Prva prepreka za suzbijanje nasilja i kriminala jeste nepostojanje nezavisnog pravosudja u Srbiji“, ocenila je poslanica LDP-a.\nNa dnevnom redu skupštinske sednice su i izmene Krivičnog zakonika, Predlog zakona o organizaciji i nadležnosti državnih organa u suzbijanju organizovanog kriminala, terorizma i korupcije, kao i izmene Zakona o oduzimanju imovine proistekle iz krivičnog dela, koje je podnela Vlada Srbije.\nNastavak skupštinskog zasedanja zakazan je za sredu u 10.00 časova.


Dubai otišao korak DALJE: Zbog suše i nesnosnih temperatura vlasti NAPRAVILE veštačku kišu (VIDEO) - Objektiv\nNaslovna » Vesti » Svet » Dubai otišao korak DALJE: Zbog suše i nesnosnih temperatura vlasti NAPRAVILE veštačku kišu (VIDEO)\nDubai otišao korak DALJE: Zbog suše i nesnosnih temperatura vlasti NAPRAVILE veštačku kišu (VIDEO)\nUjedinjeni Arapski Emirati su jedna od zemalja na svetu sa najmanje padavina\n• 23:31 • 21.07.2021. • 21.07.2021.\nNacionalni meteorološki centar počeo je zato da koristi dronove koji u oblake ispuštaju električna pražnjenja. Metoda, poznata kao “sejanje oblaka” primorava oblake da se grupišu i formiraju padavine. Fotografije koje je objavio Nacionalni meteorološki centar prikazuju padavine nalik monsunskim dok se automobili bore sa padavinama na auto-putu u scenama koji bi pre odgovarali jugoistočnim zemljama Azije, ali definitivno ne i Ujedinjenim Arapskim Emiratima.\nIzgleda i da su dronovi bili toliko efikasni da su i u drugim delovima zemlje bila izdati žuti meteoalarmi, kao upozorenje na potencijalno opasno vreme, piše Alo.\nReklo bi se da ne voli kišu: Izraz lica ovog psa jasno pokazuje šta on misli o šetnji po lošem vremenu\nHrvatska na UDARU, grad opustošio mnoge delove: “Ne mogu da opišem, totalno nam je sve uništeno” (VIDEO)\nSTRAVIČNE SCENE: U Kini pala kiša “neviđena u poslednjih 1.000 godina”, broje se mrtvi (FOTO+VIDEO)


Sud BiH: Izricanje presude Jasminu Keseroviću - Jajce Online\nNaslovnica BOSNA I HERCEGOVINA Sud BiH: Izricanje presude Jasminu Keseroviću\nSud Bosne i Hercegovine izreći će danas presudu Jasminu Keseroviću optuženom za terorizam.\nPrema optužnici, Keserović je 23. januara 2013. godine iz BiH otišao u Siriju i postao pripadnik terorističke organizacije “Islamska država” koja je svakodnevnim oružanim akcijama, napadima na stanovništvo, ubijanjima, protivpravnim zatvaranjima, uzimanjem talaca i drugim radnjama, namjeravala da prisili legitimne vlasti Sirije na izmjenu ustavnog poretka i političkog režima.\nU optužnici se navodi da je Keserović u redovima ove organizacije ostao do decembra 2019. godine, boreći se u gradovima Mimbidž, Kobani, Raka i Al-Bab u sastavu jedinice “Bejt komandos”, koja je kasnije preimenovana u “El Aksa”.\nKeseroviću je na teret stavljeno i da je posredstvom sredstava javnog informisanja, odjeven u vojnu uniformu i naoružan automatskom puškom, direktno podsticao javnost na terorizam napadima i ubijanjem stanovništva.\nPrethodni članakTurski ministar poljoprivrede sa bh. zvaničnicima o jačanju saradnje dvije zemlje\nNaredni članakHNK jedini kanton bez vlade


Rajčević: Ministarstvo će uvijek podržavati studentski aktivizam\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević poručio je danas na Јahorini, gdje je završena trodnevna studentska radna akcija uređenja ove planine, da će resorno ministarstvo uvijek podržavati studentski aktivizam.\nRajčević je čestitao studentima na uspješnom radu prethodna tri dana kako bi olimpijska ljepotica, koja je ogledalo Republike Srpska, dobila novi sjaj i ljepši izgled.\n"Studenti Univerziteta u Istočnom Sarajevu su uređivali staze na Јahorini i samim tim dali doprinos u kontekstu društvenog aktivizma studentske populacije u Republici Srpskoj, koju će resorno ministarstvo uvijek podržavati", rekao je Rajčević novinarima nakon zatvaranja akcije.\nOn je dodao da ih u resoru visokog obrazovanja i oblasti studentskog organizovanja i standarda čeka dosta posla.\nRektor Univerziteta u Istočnom Sarajevu Milan Kulić rekao je da je ponosan na studente koji su uspjeli urediti Јahorinu.\nKulić je istakao da studenti predstavljaju budućnost Republike Srpske.\nPotpredsjednik Unije studenata Republike Srpske Stefan Slijepčević rekao je da se akciji na Јahorini odazvalo više od 200 studenata.\n"Tokom tri dana boravka na planini sredili smo pješačke i skijaške staze, pokupili više od 300 vreća smeća, montirali klupe i kante na stazama gdje je bilo neophodno. Trudićemo se da ova akcija preraste u tradiciju", naveo je Slijepčević.\nOn je zahvalio predsjedniku Republike Srpske Željki Cvijanović i srpskom članu predsjedništva BiH Miloradu Dodiku što su uvijek uz studente i prepoznaju značaj akcija.\nPredsjednik Studentskog parlamenta Univerziteta Istočno Sarajeva Uroš Bjelica rekao je da su studenti poslali lijepu sliku sa Јahorine o tome kako da se očuva priroda i životna sredina.\nAkciju čišćenja Јahorine organizovala je Unija studenata Republike Srpske i Olimpijski centar "Јahorina".


Bioskop na Olimpu na otvorenom je pravo mesto za letnje uživanje. Distributerska kuća MCF MegaCom film i Sportski centar Olimp – Zvezdara, pozivaju vas da budete deo 4. Beogradskog leta kulture i uživate u bioskopu na otvorenom.Od 1. jula do 31. avgusta, svakog petka, subote, nedelje i ponedeljka, posetioci koji dođu …\nOdržana debata „Chivas 12 stolica” na temu medija i komunikacija\nOdržana debata „Chivas 12 stolica” na temu medija i komunikacija. Eminentni stručnjaci iz oblasti medija i komunikacija diskutovali o stanju u medijima u Srbiji sa najistaknutijim studentima iz ove oblasti u okviru debate „Chivas 12 stolica” „12 stolica” je aktivaciona platforma koju je pokrenuo Chivas, a koja ima za cilj da …\nNaša EkoReporterka pobednik takmičenja\nNaša EkoReporterka pobednik međunarodnog takmičenja U okviru programa „Mladi EkoReporteri“, udruženje „Ambasadori održivog razvoja i životne sredine“ i kompanija Vip mobile ovog proleća su organizovali nacionalni konkurs i proglasili pobedničke radove u kojima su deca i studenti promovisali ideju o razvoju ekološke svesti i aktivizma. Među više od sto šezdeset …\nPredavanje Ričarda Dikona „London Calling“ u dvorani Kulturnog centra Beograda U okviru Vajat Art Residency programa, prvog rezidencijalnog programa za vizuelne umetnike i kustose u Srbiji, poznati britanski umetnik i skulptor Ričard Dikon (Richard Deacon) održaće predavanje pod nazivom „London Calling“, u sredu 29. juna u 17 sati u Dvorani Kulturnog …\nSOUTHERN SOUL FESTIVAL MONTENEGRO 2016 okupiće velika imena jazz/funk/soul scene!! Southern Soul Festival za svoje četvrto izdanje, koje će se desiti od 30. juna do 3. jula 2016, potvrđuje reputaciju najboljeg boutique festivala u Evropi. Kao i do sada, festival se odigrava na prostoru Dolcinium Kite Club-a na Velikoj ulcinjskoj …\nCity Games konačno, nakon šest godina postojanja u Srbiji Nezvanični naslednici nekada veoma popularnih Igara bez granica, City games, nakon šest godina postojanja konačno dolaze i u Srbiju. Gradovi u našoj zemlji imaće priliku da se bore međusobno u veoma atraktivnim i nesvakidašnjim igrama u bazenu, grad pobednik predstavljaće Srbiju …\nDanas počinje Human District Festival. “Human District“, filmski festival, osnovan sa idejom zaštite i poštovanja ljudskih prava, održava se drugu godinu za redom. “Human District” poruka ovogodišnjeg festivala jeste poruka mira i razumevanja. Festival se održava na nekoliko lokacija u periodu od 21 – 25. juna 2016. godine. Ove godine …\nPage 1 of 5712345\t»\t102030...Zadnje


Novi gradonačelnik Banjaluke oduzima službene automobile\nBeta 24. decembra 2020. 23:20\nNovi gradonačelnik Banjaluke Draško Stanivuković (27) objavio je večeras da je odmah po stupanju na dužnost naložio da se u njegov kabinet vrate svi ključevi više od 50 službenih automobila.\n„Niko više nema pravo da službene automobile koristi u privatne svrhe kao do sada. Preko 70 odsto službenih automobila godinama nije bilo na parkingu ispred Gradske uprave, nakon radnog vremena“, rekao je on.\n„Donećemo odluku da svi službeni automobili moraju da budu obeleženi i ona je spremna, a spreman je i novi pravilnik o upotrebi tih vozila“, napisao je Stanivuković na Instagramu.\nNaveo je da medju službenim automobilima ima skupljih od 100.000 konvertibilnih maraka, što je oko 50.000 evra.\n„Njih ćemo prodati, jer za gradjane Banjaluke postoje prioritetnije stvari. Rasipničkom ponašanju moramo stati na kraj, a ovo je samo prvi korak u tom naumu, večeras donosimo još niz odluka“, upozorio je Stanivuković.\nStanivuković, koji je danas preuzeo dužnost gradonačelnika Banjaluke, uz tu poruku je objavio fotografiju sa ključevima službenih vozila.\nPobedom Stanivukovića, kandidata opozicije, na izborima 15. novembra, na čelo Banjaluke je posle 22 godine došao političar koji ne pripada Savezu nezavisnih socijaldemokrata Milorada Dodika.


Dan online - Ekonomija: DRI da kontroliše budžetsku rezervu, EPCG, Luku Bar... - 2020-12-10\nEkonomija NEVLADIN SEKTOR UKAZAO VRHOVNOJ REVIZIJI ŠTA BI TREBALO DA RADI U NAREDNOM PERIODU\nSa NVO sektorom razgovarali Kovačević i Jelić DRI da kontroliše budžetsku rezervu, EPCG, Luku Bar... Predstavnici NVO sektora tražili su od DRI da radi reviziju budžetske rezerve, EPCG, Luke Bar, Monteputa, CEDIS-a, kao i AEM-a\nNevladine organizacije predložile su Državnoj revizorskoj instituciji (DRI) da u plan revizija za narednu godinu uvrsti Agenciju za elektronske medije (AEM), Elektroprivredu (EPCG), Luku Bar, Crnogorski elektro-distributivni sistem (CEDIS), Monteput, Glavni grad, autoput, kao i potrošnju novca iz budžetske rezerve u izbornoj godini.\nDirektorica MANS-a Vanja Ćalović Marković je kazala da prioritet u radu DRI treba da bude revizija institucija koje su ključne kada je u pitanju zloupotreba državnih fondova u izborne svrhe, kao i revizija potrošnje budžetske rezerve koja je veća nego ikad.\n– Ogromni novac je dat pojedincima i firmama. Ne znamo kako su potrošeni milioni eura, jer su ti podaci proglašeni tajnom. Kad god smo tražili podatke od DRI, koje nesporno posjeduju jer su radili reviziju, uvijek su zabranjivali i govorili da su to poslovne tajne. Zakonom o slobodnom pristupu informacijama (SPI) određeno je da su podaci o potrošnji državnih fondova javni, a vi ste ih skrivali da se ne bi vidjelo šta ste sve sakrili i propustili da napišete u izvještajima – istakla je Ćalović Marković na onlajn konferenciji „Na čija vrata da zakucaju državni revizori” koju je organizovao Institut Alternativa (IA).\nDirektorica MANS-a je ukazala da je lani Ministarstvo saobraćaja i pomorstva dalo pomoć nepoznatom pravnom licu od 220 hiljada eura iz budžetske rezerve, a DRI ne može sa javnošću da podijeli podatke o kojem pravnom licu je riječ. Član senata DRI Zoran Jelić joj je odgovorio da se DRI nije mogla uvjeriti kojem subjektu je data pomoć od 220 hiljada eura, te da su to napisali i u izvještaju o završnom računu budžeta.\nOna je istakla da bi DRI, kada bi imala nepristrasne ljude, trebalo da uradi reviziju i trećeg paketa socio-ekonomskih mjera Vlade.\n– Uprava javnih radova i Uprava za saobraćaj su potrošili ogroman novac prije izbora. Do septembra su potrošili cijele budžete, da bi gradili puteve i vodovode u selima i treba uraditi reviziju te dvije uprave. Pored toga Ministarstvo rada i Zavod za zapošljavanje. Tu su i političke partije, prvo najveće, pa onda one manje. Takođe, DRI do sada nije ulazila u EPCG i Luku Bar – istakla je Ćalović Marković i navela da nema kontinuiteta u kontroli subjekata, jer se kontrolišu jednom u deset godina.\nDirektor Medija centra Goran Đurović je kazao da bi DRI trebalo da uradi reviziju AEM-a i provjeri rade li zakonito, jer je ta agencija nezakonitim djelovanjem stvorila nelojalnu konkurenciju na medijskom tržištu. Naveo je da su emiteri imali obavezu da u četiri rate plate godišnju naknadu za emitovanje, te da im je Savjet AEM-a protivzakonito dozvolio da ne plaćaju tokom kalendarske godine naknadu, već da to urade nakon tog roka.\n– To je dovelo u pitanje prihode AEM-a i mediji koji su redovno izmirivali obaveze izjednačeni su sa medijima koji su kasnili sa otplatom, a svi su uzimali sredstva od marketinga. Šteta za budžet je više stotina hiljada eura. Neki mediji, koji nisu plaćali naknadu, otišli su u stečaj sa ogromnim dugovanjima, koja nisu naplaćena. Takođe, iz svog budžeta su uplaćivali sponzorstva i humanitarnu pomoć, a AEM nije zadužena za finansijske pomoći i sponzorstva.\nOd 2015. do 2019. oko 170 hiljada potrošeno je za individualna davanja, koja nisu dio nadležnosti AEM-a – rekao je Đurović.\nČlan Senata Nikola Kovačević je kazao da su poslednju reviziju AEM-a objavili 2011. godine i da zaslužuje da bude opet revidirana. Jelić je rekao da je tačna informacija koju je Đurović saopštio za AEM.\n– Zabrinjava me, ne samo kod AEM-a, već i kod drugih subjekata, koji su dužni da višak prihoda nad rashodima uplaćuju u budžet, da često smanjuju dobit da bi manje novca uplatili u budžet, što je ozbiljan prekršaj – istakao je Jelić.\nPo pitanju budžetske rezerve, kazao je da je problem što preduzeća uzimaju pomoć od države, a menadžment prima plate iznad prosjeka.\n– Koristite budžetsku rezervu, a menadžmentu ne pada na pamet da smanjuje plate i to je nedopustivo. Ako direktor HTP-a ima platu preko tri hiljade, a dobija pomoć od države, tu nešto nije u redu – rekao je Jelić..\nNaveo je da se spremaju da urade u nekom narednom periodu reviziju EPCG, ali da će im biti potrebni spoljni saradnici da završe reviziju.


Srbija je šampion Evrope! - Trebevic.net\nOdbojkaši Srbije osvojili su titulu na Evropskom prvenstvu, pobjedivši Sloveniju sa 3-1 u setovima.\nIzabranici Slobodana Kovača su do trijumfa stigli u prepunom pariskom “Bersiju”, po setovima 19:25, 25:16, 25:18, 25:20.\nOvo je treće zlato za reprezentaciju Srbije na kontinentalnim šampionatima.\n2019Evropsko prvenstvo u odbojciodbojkapobjedaprvaci EvropeReprezentacija SrbijeSlovenijaSrbija


Romski bend iz Japana Piramidos\nRomski bend iz Japana Piramidos, koji nerijetko svira melodije sa Balkana, preradio je i pjesmu "Niška Banja". U svom stilu su izveli jednu od najpoznatijih pjesama sa juga i skoro cijelu je otpjevali na srpskom jeziku.\n"Pjesmu smo čuli prošle godine i odlučili da je obradimo jer ima pravu balkansku atmosferu. Od svih verzija pjesme, posebno nam se sviđa izvedba Olivere Katarine (iz filma Sakupljači perja)" kažu iz benda.\nKako su napisali u biografiji na Twitteru, oni su bend iz Tokija koji svira balkansku muziku u jedinstvenom aranžmanu i dodaju da su do sada imali tri uspješne turneje u ovim krajevima.\nNa spisku numera kojima su se Japanci poigrali, pored pjesme "Niška Banja" našla se i numera "Makedonsko devojče", ali i "Šote mori šote", grčka "Maria Me Ta Kitrina" i druge pjesme iz regiona...


Rodoljub Gajić (35) iz Banjaluke, koji je sumnjiči da je učestvovao u likvidaciji biznismena Slaviše Krunića i njegovog pratioca Žarka Pavlovića iz Pala, kao i ranjavanju Gorana Ilića, produžen je pritvor za još dva meseca.\nOdluku o produženju pritvora bišem radniku „Sektor Sekjuritija“ doneo je Vrhovni sud Republike Srpske.\nPodsetimo, Gajić se tereti da je ubicama odavao podatke o Krunićevom kretanju i njegovim aktivnostima.\nKrunić, biznismen iz Banjaluke, ubijen je 22. aprila, zajedno sa pratiteljem Pavlovićem, iz automatskih pušaka u sačekuši u blizini imanja u Glamočanima kod Laktaša.\nU razmeni vatre ubijen je i osuđivani kriminalac Željko Kovačević iz Banjaluke.\nGajić je bio Krunićev čovek od poverenja, a prema nepotvrđenim informacijama, izdao ga je jer je Kovačeviću dugovao novac.


TELEMASTER ISTRAŽUJE: Koliko je interesovanje za privatizaciju Komercijalne banke? (VIDEO) • HAPPYTV.RS\nTELEMASTER ISTRAŽUJE: Koliko je interesovanje za privatizaciju Komercijalne banke? (VIDEO)\nNajbolja neobavezujuća ponuda za državni paket akcija Komercijalne banke, koji čini 82,23 odsto ukupno izdatih običnih akcija ove banke iznosi 450 miliona evra, koju je dala slovenačka NLB banka.\nEkonomski stručnjaci prof.dr Zoran Grubišić i prof.dr. Ljubodrag Savić govorili su za Telemaster o velikom interesovanju za privatizaciju Komercijalne banke.\nProfesor ekonomskog fakulteta Ljubodrag Savić rekao je da u ovom trenutku teško reći kolika je vrednost Komercijalne Banke, spekulisalo se oko 350 i 500 miliona evra. Svakako da je Komercijalna za koju se pokazalo veliko interesovanje važna stvar za buduće kupce jer je u proteklom periodu bila banka broj 1 u Srbiji.\nNeobavezujuće ponude pokazuju da za kupovinu Komercijalne banke postoji veliko interesovanje domaćih pravnih lica. Interesovanje male slovenačke NLB banke je možda za neke iznenađenje, ali nema malih ili velikih igrača, tvrdi ekonomista Ljubodrag Savić.\nUkoliko bi država prodala 82,23 odsto akcija Komercijalne banke kao što je najavljeno, po ceni koju je u neobavezujućoj ponudi dala NLB banka, od 450 miliona evra, na akcijama koje je morala da otkupi od međunarodnih investicionih fondova biće na gubitku oko 36 miliona evra. Grubišić navodi da su postojala i druga rešenja, ali da je ovo najbolje moguće.\nDirektna banka koja je odustala od kupovine i nije podnela neobavezujuću ponudu važila je za jednog od favorita u privatizaciji Komercijalne banke.\nKako god bilo i šta god bilo ovo nije najsrećnije rešenje jer kako je istakao Savić sa prodajom Komercijalne banke trebalo je još sačekati.


Model "spring" bi trebalo da najavi početak ere cenovno pristupačnijih vozila sa pogonom na električnu energiju,\nRumunska kompanija "Dačija" godinama unazad predstavljanjem konceptnug vozila pokušava da pokaže da su njeni inženjeri spremni za blisku budućnost u kojoj neće biti mesta za vozila sa konvencionalnim pogonom.\nDokaz da je "Dačija" spremna da nastavi priču o uspehu je predstavljanje konceptnog vozila "dačija spring" kojim ova kompanija najavljuje svoj prvi sasvim električni model.\nTo je i lepa vest za one sa prosečnom dubinom džepa jer će ta "Dačijina revolucija" biti uvod doba koje bi električna vozila trebala da učini pristupačnima.\nU samo 15 godina, "Dačija" je uspela da prodrma temelje automobilske industrije predstavljanjem revolucionarnih modela "logan" (na tržištu novih automobila) i "daster" (na tržištu SUV-ova).\nMarka ide u korak sa vremenom, ostajući pri tome verna svojim osnovnim načelima: jednostavna, savremena, pouzdana i izdržljiva vozila po pristupačnim cenama. "Dačija" je prava priča o uspehu sa ukupno 6,5 miliona kupaca kao i predvodnik na tržištu privatnih vozila u Evropi zahvaljujući uspesima modela "logan", "Sandero" i "daster".\nElektrični konceptni automobil "dačija spring" se zasniva na "Renoovoj" viziji održive i pristupačne mobilnosti za sve, pri čemu zadržava osnovna načela i filozofiju marke"Dačija". Najavljuje budući, sasvim električan gradski automobil sa četiri sedišta koji će ispunjavati najosnovnije potrebe i biti pristupačan najširem broju kupaca. Reč je o gradskom automobilu sa petoro vrata koji spaja jednostavnost, pouzdanost i pristupačnost, čineći vožnju još jednostavnijom.\nPročitajte još: Treća kruna za "korsu" zbog izuzetnog odnosa cena - kvalite\nLagana i kompaktna serijska verzija "dačija spring" će imati domet od 200 km (WLTP) kojim osigurava bezbrižnu vožnju gradom i izvan njega.\ndačija spring elektromobil\nKada su u Radojevu iskopali Milošev leš, svi su ZANEMELI - Odmah je naređeno da se iskopa i njegovih 11 ŽRTAVA


EPS izvozi struju - Istinomer\n”Hvala predanim radnicima TENT-a i PROTENTA-a kao i rudarima KOLUBARE! EPS izvozi struju i puni budžet!”\nhttps://www.istinomer.rs/izjava/eps-izvozi-struju/ 2017-05-22 1 5 0 Neistina Istinomer\nMiroslav Čučković Miroslav Čučković\nNije prvi put da prvi čovek Obrenovca hvali uspehe Vlade, javnih preduzeća i privrede Srbije, a da za to nema argumente. Ali je verovatno prvi put da u trenutku kada brojni mediji pišu, a resorni ministri govore o padu proizvodnje u ”Elektroprivredi Srbije” i uvozu struje, on piše da je EPS taj koji izvozi struju.\nDobro jutro Srbijo iz Obrenovca…\nHvala predanim radnicima TENT-a i PROTENTA-a kao i rudarima KOLUBARE!\nEPS izvozi struju i puni budžet! pic.twitter.com/8j6bLKz2gi\n— Miroslav Čučković (@Cuckovicm) May 18, 2017\nRepublički zavod za statistiku objavio je nedavno statistike o industrijskoj proizvodnji i u saopštenju piše da je posmatrano po sektorima, u martu 2017. godine u odnosu na mart 2016. u sektoru ”snabdevanje električnom energijom, gasom, parom i klimatizacijom” zabeležen pad od 22,9 odsto.\nU saopštenju RZS-a o spoljnotrgovinskom robnom prometu piše i da je Srbija uvezla električne energije za prva tri meseca u vrednosti od oko 5,5 milijardi dinara.\nPrintscreen: Uvoz i izvoz po sektorima, januar – mart 2017, Republički zavod za statistiku\nPad proizvodnje u EPS-u potvrdila su i dva ministra, Dušan Vujović i Aleksandar Antić, obraćajući se narodnim poslanicima u Skupštini Srbije.\n”To što je pala proizvodnja električne energije u prvom kvartalu, nije pala zato što je neko želeo, tu se dogodile razne stvari, uključujući loše vremenske uslove i nadam se da će oni vrlo brzo to kompenzirati, pošto taj pad nije normalan i nije održiv”, rekao je prvo ministar Vujović prošle nedelje u Parlamentu.\nSlično je ponovio i ministar energetike Aleksandar Antić obrazlažući dodatno šta je dovelo do toga.\n„Elektroprivredi Srbije“ nije lako, pri čemu tamo nikad nije ni bilo lako i uvek je to jedan vrlo težak i jedan vrlo ozbiljan sistem koji radi jedan veoma kompleksan posao kako bi obezbedio energiju za građane Srbije. (…) Mi u prva tri meseca imamo pad u odnosu na proizvodnju u 2016. koja je, ponavljam, jedna od dve istorijske godine sa proizvodnjom energije. (…) Znači, mi radimo sa istim objektima i sa istim proizvodnim kapacitetima kao i 2001. godine. Takođe, mora se uzeti u obzir sledeća okolnost. Ne znam da li su svi narodni poslanici bili u Srbiji u januaru mesecu, ali taj januar mesec je po statističkim podacima najhladniji januar od 1964. godine. Ne znam da li smo svi bili u Srbiji u tom januaru, možda su neki zaboravili da je Dunav bio potpuno zaleđen u januaru. Moram da kažem da mi i sa današnjim danom u „Elektroprivredi“ Srbije u proizvodnji iz hidrosektora imamo 13% manju proizvodnju nego u istom periodu prošle godine. Kada je januar u pitanju to je bilo daleko više. To su dakle sve objektivni faktori – Dunav bio zalađen, nije bilo hidroproizvodnje, bila ekstremno niske temperature. Ako se sećate, u januaru nismo mogli da vozimo 100.000 tona, odnosno 66 kompozicija dnevno, nego smo vozili duplo manje jer smo svaki vagon morali da odleđujemo pre istovara u termoelektrani. Takođe, još uvek nismo izašli iz tehnoloških problema koji su uslovljeni poplavama”, obrazložio je ministar Antić i na kraju obećao da će se situacija u EPS-u do kraja godine sigurno popraviti.\n”Dakle, situacija u EPS-u nije sjajna, ali nije ni katastrofalna i ja vas uveravam da su ovi podaci takvi da će „Elektroprivreda Srbije“ do kraja godine ostvariti bilans u proizvodnji uglja, od čega zavisi bilans proizvodnje termosektora”.\nZbog netačnih informacija o poslovnim uspesima ”Elektroprivrede Srbije” Istinomer predsednika opštine Obrenovac, Miroslava Čučkovića ocenjuje sa ”neistina”.\nU Istinomer intervjuu glavni poverenik sindikata „Nezavisnost“ u EPS-u Dragoslav Ljubičić rekao je da taj sindikat već nekoliko godina nadležnim institucijama skreću pažnju na urušavanje sistema u tom javnom preduzeću. U razgovoru za Istinomer navodi da se u EPS-u ovih dana osim stranačkog zapošljavanja, toleriše uvoz struje prouzrokovan nemarom rukovodstva i ogromni gubici zbog kako kaže, krađe struje.\nsindikat Nezavisnost EPS uvoz struje


Predstavnici lokalnih klubova roditelja i nastavnika iz 11 gradova Srbije pokrenuli su inicijativu za formiranje Nacionalne asocijacije roditelja i nastavnika Srbije, na konsultativnom sastanku održanom u Beogradu u okviru projekta „Partnerski za obrazovanje”. Namera inicijative je da asocijacija kontinuirano podržava zajednički rad roditelja i nastavnika u školama, da zagovara i uključuje zainteresovane pojedince i organizacije u donošenje svih značajnijih odluka i razvoj politika za unapređenje kvaliteta obrazovanja u Srbiji.\n„Od marta do oktobra okupljeno je više od 500 roditelja i nastavnika iz 11 gradova Srbije koji su zajedno učestvovali u realizaciji preko 60 programa i aktivnosti. To su, između ostalog, bile: besplatne kreativne vannastavne aktivnosti za decu, programi usmereni na prevenciju vršnjačkog nasilja, podizanje nivoa bezbednosti dece u školama, uvođenje interaktivne i multidisciplinarne nastave. Sada smo ušli u drugu fazu projekta koja bi trebalo da se završi do proleća 2017. godine osnivanjem Nacionalne asocijacije roditelja i nastavnika Srbije”, rekla je Tanja Azanjac Janjatović, predstavnica inicijativnog odbora „Partnerski za obrazovanje”.\nDo sada su značajni rezultati postignuti upravo u mobilizaciji roditelja i nastavnika na lokalnom nivou. Kreirani su primeri dobre prakse i razvijeni novi kapaciteti na nivou škola – školski klubovi roditelja i nastavnika – koji predstavljaju „male laboratorije”, prepoznaju konkretne probleme i kreiraju rešenja usmerena na razumevanje kako unaprediti uslove i ponuditi kvalitetne programe za decu.\nTeme: Partnerstvo Nastavnici Roditelji Obrazovanje\nNove tehnologije Partnerstvo Beograd Podučavanje Kraljevo Učenje Subotica Literatura Bezbednost Nastavnici Loznica Pravednost Vrtić Roditelji Volontiranje Čačak Učenici Leskovac Požarevac Inkluzija Nasilje Kvalitet Novi Sad Novi Pazar Institucije Propisi Niš


Počela gradnja kuće ugroženoj srpskoj porodici u Gušterici - Izazov\nPočela gradnja kuće ugroženoj srpskoj porodici u Gušterici\nRadio-televizija Srbije\t 14. septembra 2021. 13:41\nMinistar za zajednice i povratak privremenih institucija u Prištini Goran Rakić danas je položio kamen temeljac za izgradnju porodičnog doma Krstića, površine 55 kvadratnih metara.\nNakon polaganja kamena temeljca Rakić je istakao da na KiM mora biti sve manje porodica koje žive u uslovima u kojima živi porodica Krstić i obećao da će kada god postoji mogućnost da Ministarstvo za zajednice i povratak pomogne slučajeve slične ovom, ta pomoć biti i realizovana.\n"Žao mi je što mnogo ranije nismo mogli da rešimo problem ove porodice ali mislim da i sada nije kasno. Mislim da Krstići apsolutno zaslužuju novu kuću i današnje polaganje kamena temeljca treba da znači novi početak u njihovim životima. Znam da postoji još ovakvih porodica, kojima je pomoć potrebna i ja bih bio najsrećniji kada bi svima njima odmah mogli da rešimo stambeno pitanje i obezbedimo bolje uslove za život.", rekao je Rakić.\nKrstići su sumnjali da će ikada moći da im se ostvari želja da žive u novom domu ali da je danas to sasvim drugačije.\n"Ne postoje reči zahvalnosti koje bi danas izrekli. Ovo za nas znači bukvalno sve. Novi život, bolje sutra i ostvarenje svih snova", kazali su u porodici Krstić, a prenelo je ministarstvo u svom saopštenju.


U cilju boljeg i kvalitetnijeg upravljanja električnim otpadom u Srbiji, Ministarstvo za zaštitu životne sredine, NALED, Ambasada nemačke u Srbiji, Nemačka razvojna saradnja (GIZ), predstavnici kompanija Gorenje i Koka kola HBC potpisali su sporazum o saradnji.\nNa radnom sastanku koji je prethodio, usaglašeni su i definisani zajednički pravci delovanja i ključne mere za unapređenje zaštite životne sredine.\n"Osnovni motiv potpisivanja ovog sporazuma jeste da, srpski rečeno, napravimo red. Bez uređenog sistema nema reda, a bez reda nema ni zdrave životne sredine", istakao je.\nPočetak realizacije projekta "Ka boljem upravljanju električnim i elektronskim otpadom" sastojaće se od pravljenja baze podataka svih obveznika u Srbiji koji su u obavezi da plaćaju naknadu za električni i elektronski otpad, rekla je direktorka "Gorenja – Srbija", Stanka Pejanović, dodajući da je motiv Gorenja bilo stvaranje fer konkurentskih uslova u poslovanju.\n"Motiv "Gorenja" u ovom projektu jeste naša godišnja naknada koja je nešto manje od tri miliona evra, za naših devet pravnih lica, zbog čega smo smatrali da moramo, pre svega, da se izborimo za to da imamo uvid da li svi obveznici ove naknade to i plaćaju", rekla je.\nKvalitet i zaštita životne sredine su prioritet iznad kojeg ne smeju da se nađu ekonomski interesi velikih kompanija koje jure za profitom, zaključio je ministar Trivan, zahvalivši se kompanijama potpisnicima, nemačkoj ambasadi, GIZ-u i NALED-u na pomoći koju Srbiji pružaju u rešavanju ovog problema.\nMinistar za zaštitu životne sredine Goran Trivan izjavio je danas da će nacrt rada na pregovaračkoj poziciji za Poglavlje 27, koje se odnosi za zaštitu životne sredine, biti gotov u roku od nekoliko nedelja. On je istakao da će se nakon tog nacrta stupiti u pregovore sa Direktoratom za zaštitu životne sredine, koji će dati konačan sud da li u nacrtu nešto treba izmeniti, te da će od te procedure zavisiti, dodaje Trivan, vreme otvaranja Poglavlja 27.\n"U decembru kada smo bili u Briselu, komesar za zaštitu životne sredine Karamen Vela nam je rekao da su u potpunosti spremni da nam pruže svaku vrstu pomoći za razliku od nekih prethodnih zemlja", rekao je Trivan novinarima u Beogradu nakon potpisivanja Sporazuma o upravljanju električnim i elektronskim otpadom.\nPrema njegovim rečima, komesar Vela je proučio našem timu da ne žuri i ne brza sa otvaranjem Poglavlja 27, s obzirom da se, prema oceni Evropske unije, radi o najkomplikovanijem i najdelikatnijem poglavlju za Srbiju.\n"Mi se tih saveta držimo, a tako i radimo u ovom slučaju. Vremenski okvir nam neće biti ključan, već će nam biti ključno da se dobro pripremimo za to poglavlje", ističe Trivan.\nAko se Srbija dobro pripremi, nakon otvaranja pregovaračkog poglavlja uspeće da "izdejstvuje" duže rokove za prilagođavanje evropskim standardima, smatra Trivan i dodaje da će u suprotnom, ako ti rokovi budu kraći i ako se ne ispune uslovi u odgovarajućem roku, naša zemlja plaćati penale za koje nema resurse.


Počela konstitutivna sednica Skupštine Crne Gore /video, foto/ - Sputnjik Srbija\n06:29 22 Jun 2021\nPočela konstitutivna sednica Skupštine Crne Gore /video, foto/\n12:28 23.09.2020 Preuzmite kraći link\nU Podgorici se održava konstitutivna sednica novog saziva Skupštine Crne Gore, na kojoj bi trebalo da budu izabrani predsednik i potpredsednici parlamenta.\nSednicom predsedava najstariji poslanik, a u ovom slučaju je to lider Demosa Miodrag Lekić, uz pomoć najmlađeg Maksima Vučinića (Za budućnost Crne Gore).\nZdravko Krivokapić u Skupštini Crne Gore.\nIzveštaj Državne izborne komisije o rezultatima za izbor poslanika u Skupštini Crne Gore;\nIzbor predsednika Skupštine Crne Gore;\nUtvrđivanje broja potpredsednika i izbor potpredsednika Skupštine Crne Gore\nIzbor predsednika i članova Administrativnog odbora Skupštine Crne Gore.\nBošnjačka stranka i Socijaldemokrate imaće po tri poslanika, a Socijaldemokratska partija dva.\nPoslanici u Skupštini Crne Gore.\nIako su pozvane da se priključe trima pobedničkim koalicijama, dogovor sa manjinskim strankama za sada nije postignut.\nBošnjačka stranka ima tri poslanika, a dve albanske liste po jednog.\nSkupština, Crna Gora


Migrante u Grčkoj hapse na osnovu fizičkog izgleda - Centar za zaštitu i pomoć tražiocima azila / Asylum Protection Center\nOko 130.000 većinom afričkih i azijskih migranata pokušava da svake godine uđe u Evropsku uniju preko poroznih grčkih granica, ali se oni pri tom suočavaju sa sve većim neprijateljstvom na grčkim ulicama s obzirom da tu zemlju već šestu godinu pogađa duboka recesija i rekordna stopa nezaposlenosti.\nGrčka policija je uhapsila hiljade sumnjivih ilegalnih imigranata od avgusta 2012.godine, kada je Vlada premijera Antonisa Samarasa pokrenula operaciju "eliminacije" stranaca bez dokumenata, nazvanu "Ksenios Zevs" po grčkom bogu Zevsu, zaštitniku gostiju i putnika.\nPolicija bi trebalo da zasniva svoje operacije "na dokazima i istražnim radnjama, a ne na stereotipima", rekla je Eva Kose, grčki stručnjak u međunarodnoj organizaciji za ljudska prava HRW.\nTokom prvih sedam meseci sprovođenja operacije "Ksenios Zevs" u policijske stanice širom Grčke je privedeno čak 85.000 stranaca radi verifikacije njihovog imigracionog statusa, ali je pri tom utvrđeno da svega šest odsto njih boravi u Grčkoj ilegalno, predočeno je u izveštaju HRW.\nMnogi koji su pritvoreni veruju da je to učinjeno na osnovu njihovog izgleda. Trideset pet odsto pritvorenih imalo je pravo da boravi u Grčkoj, jer su podneli zahteve za dobijanje azila ili su bili legalni stranci u Grčkoj ili Grci stranog porekla.\nU izveštaju je navedena izjava jednog 19-ogodišnjeg Gvinejca koji je rekao da su on i još neki afrički i azijski putnici u jednom autobusu u Atini u februaru 2013.godine bili primorani da napuste vozilo.\n"Policajci su stali na vrata i rekli: 'Svi crnci napolje'", kazao je on.\nUjedinjene nacije su saopštile da su rasno motivisani napadi u Grčkoj dostigli alarmantne nivoe, a grčke vlasti ne čine gotovo ništa kako bi rešile taj problem.\nU novembru 2012.godine je američki ambasador u Atini, Daniel Benet Smit, upozorio na porast broja napada na ljude za koje se smatra da su stranci "na osnovu boje njihove kože".\nVous êtes ici : Ljudska prava Vesti Migrante u Grčkoj hapse na osnovu fizičkog izgleda


Produžena obustava saobraćaja na putu Pazarište – Tutin do avgusta 2021. - Sandžak Haber - Sandžačke Internet Novine\nNaslovna Featured Istaknuto Produžena obustava saobraćaja na putu Pazarište – Tutin do avgusta 2021.\nIntenzivno se radi na rekonstrukciji magistralnog puta od Novog Pazara ka Tutinu. Dok traju radovi saobraćaj je u potpunosti obustavljen. Prema poslednjih podacima sa sajta preduzeća “Putevi Srbije” obustava je zbog radova na dionici Pazarište – Sebečevo produžena sve do 5. avgusta 2021. godine.\nRanije je najavljivano da postoji mogućnost da će obustava trajati i duže nego je prvobitno bilo najavljneo. Poddionica od Pazarišta do Sebečeva je obilježena i zatvorena sa čeone strane u oba smjera, uz pomoć privremene saobraćajne signalizacije i fizičkih prepreka.\nDaljinski, tranzitni i teški saobraćaj odvijaće se i dalje do početa avgusta preko alternativnih pravaca državnih puteva, u oba smjera, i to: Pazarište– Dohoviće, Dohoviće– Novi Pazar, Novi Pazar– Bregovi, Bregovi– Tutin, koji će biti obeleženi putokaznom signalizacijom ”Obilazak”.\nLokalni saobraćaj će se odvijati putevima Pazarište- Delimeđe- Mađare, Pazarište-Crnooča- Brniševo- Crkvine i Pazarište- Mađare- Paljevski most.\nPrethodni tekstUbistvo u Bošnjačkoj mahali: Uhapšen jedan osumnjičeni, dvojica u bekstvu\nSledeći tekstMugoša: Situacija sa koronom u Crnoj Gori ozbiljna\nNovi Pazar: Prošle godine sahranjeno gotovo 220 gradjana više\nSUTRA ZASEDA KRIZNI ŠTAB: Pred strukom analiza trenutne epidemiološke situacije, ali biće reči i o popuštanju mera\nDANAS POČINjE ŠKOLA: Evo kakva pravila važe u drugom polugodištu\nBNV: Narodna Skupština Srbije da usvoji rezoluciju o osudi genocida...


Jedan od najvećih izvora nezadovoljstva posetilaca maloprodajnih objekata, a naročito supermarketa, jeste nedostatak adekvatne informacije o ceni izloženih proizvoda. Natpisi su neretko pogrešno razmešteni, a cene ponekad i neažurne.\nPovećajte zadovoljstvo vaših kupaca tako što ćete im obezbediti uvek tačnu informaciju o ceni, kao i dodatne podatke o izloženim proizvodima. S druge strane, ako se cene redovno menjaju, uz ovaj sistem to neće podrazumevati i aktivnost zamene svih etiketa, kojih u velikim objektima može biti i nekoliko hiljada.\nElektronske cene unose novu dozu efikasnosti i zadovoljstva u funkcionisanje maloprodaja. Na ovim displejima, koji koriste LCD ili TFT tehnologiju, moguće je prikazati naziv i cenu proizvoda, a u zavisnosti od instaliranog modela i dodatne specifikacije proizvoda, period trajanja akcijske ponude, iznos popusta i slične podatke koji su važni kupcima.\nNa efikasnost rada i smanjenje operativnih troškova posebno utiče to što se sadržajem displeja upravlja centralizovano i podaci o cenama i proizvodima se povlače iz centralne baze podataka, što značajno smanjuje mogućnost ljudske greške. Pored toga, primena elektronskih cena u maloprodaji utiče na moderan imidž objekta, i povećava zadovoljstvo i lojalnost posetilaca.


Počinje akcija "Najbolje iz Srbije 2016" - Konkurs otvoren do 10. oktobra\nPrivredna komora Srbije i Ministarstvo trgovine, turizma i telekomunikacija pozvali su kompanije da učestvuju u akciji "Najbolje iz Srbije 2016" u okviru koje će, 12. godinu zaredom, biti izabrani najuspešniji robni i korporativni brendovi na domaćem tržištu. Konkurs je otvoren do 10. oktobra, a pobednici će biti proglašeni krajem novembra.\nOvogodišnja akcija "Najbolje iz Srbije 2016" unapređena je osveženim vizuelnim identitetom, kreiran je novi sajt i omogućeno jednostavnije, onlajn prijavljivanje za kompanije i glasanje potrošača za najbolji brend. Kako se navodi u saopštenju PKS, uvedene su nove kategorije i inovirana metodologija izbora najboljih.\n- U srpskoj privredi sve je više izuzetnih kompanija i posebnih brendova, uspešnih na domaćem i stranom tržištu. Proglašenjem najboljih iz Srbije kroz našu akciju doprinosimo većoj prepoznatljivosti proizvoda i kompanija koje ovde posluju, kao i njihovom boljem pozicioniranju u zemlji i na međunarodnim tržištima - istakao je Marko Čadež, predsednik Privredne komore Srbije.\nU proteklih 11 godina za ovo prestižno priznanje konkurisalo je skoro 1.500 brendova, a više od 200 je nagrađeno. Ove godine priznanja se dodeljuju u 24 kategorije, a uvedene su i tri nove - najuspešnije startap preduzeće, najbolja turistička i privredna manifestacija u Srbiji.\nNagrada "Najbolje iz Srbije" prepoznata je kao jedno od najkredibilnijih priznanja u Srbiji, a brendovi se biraju prema utvrđenoj metodologiji, na osnovu rezultata glasanja potrošača i stručne javnosti, kao i tržišno-finansijskih parametara i ocena stručnog žirija.\nSwisslion kupio fabriku Banat iz Vršca\nPoslovni sistem Swisslion Takovo od polovine avgusta u posedu ima i fabriku Banat iz Vršca, koja je, kako je saopšteno, kupljena sa ciljem revitalizacije kompanije i njenih proizvoda.\nDa je zaista tako potvrđuje činjenica da su se pred brojnim ljubiteljima slatkiša u Slatkim Swisslion kućama ponovo našli tradicionalni proizvodi, kao što je mlečna čokolada sa legendarnom kravicom, fini Scarlet deserti, raznolika paleta Juhu barova, YoYo tabla i još mnogo drugih proizvoda, proizvedeni po originalnim recepturama, uz primenu najsavremenije tehnologije.\nPoslovni sistem Swission Takovo ima svoje proizvodne pogone u Srbiji, Makedoniji i BiH, i kompanije u svim zemljama okruženja koje njihove proizvode plasiraju kako u EU, tako i na sve kontinente.\nU Vršcu su, do kupovine Banata, zapošljavali 600 radnika. Mesečna proizvodnja u fabrici u Vršcu je oko 2.000 tona. Tolika je i mesečna prodaja, od koje se 40 odsto plasira na tržište Srbije, a ostalo na izvozna tržišta.\nU Vršcu, pored proizvodnog pogona, Poslovni sistem Swisslion ima i trgovinske kuće RDT Swisslion i HDC Swisslion i proizvodnu firmu Kondivik usluga, stacioniranu u Uljmi, koja se bavi preradom pšenice, odnosno proizvodnjom brašna.


Prve doze vakcina protiv gripa stižu 1. oktobra - IndeksOnline.rs\nNaslovna srbija Beograd Prve doze vakcina protiv gripa stižu 1. oktobra\nBEOGRAD – Direktorka RFZO Sanja Radojević Škodrić izjavila je danas da prve doze vakcina protiv gripa stižu u Srbiju 1. oktobra, a da će preostale količine stići tokom tog meseca.\n“Juče je krenuo kamion iz Holandije sa prvim dozama za koje smo sklopili ugovor. Reč je o 344.000 doza vakcina, a ostale doze će stići, pa će ih biti dovoljno za sve kategorije – i za one koje podležu obaveznoj imunizaciji i za one koji budu želeli da se vakcinišu”, rekla je Škodrić.\n“Sve vreme od marta, od samog početka smo se trudili da imamo dovoljne količine zaliha. Sada nije isto stanje kao u martu i aprilu, kada je bio problem, ne samo za Srbiju, već za ceo svet da se lako dođe do opreme”, rekla je Škodrić.\n“Imamo takođe centralni magacin i za lekove za kovid-19”, poručila je Škodrić.\n“Vakcina koja bude prva bezbedna i registrovana od strane Agencije za lekove će biti odmah prisutna u Srbiji i bićemo među prvim zemaljama kojima će biti dostupna”, rekla je direktorka RFZO.


Šta bi s krivičnim prijavama protiv 16 bivših ministara\nPotrošili milijarde i nikom ništa\nMinistri i službenici nenamenski iz narodne kase potrošili 2,67 milijardi dinara, a nezakonito još milijardu i po. Zakinuli i Narodnoj banci, a novac solidarnosti završio gde ne treba\nBEOGRAD - Božidar Đelić, ministar finansija, nedavno je preko medija, podsetio kolegu iz Vlade i ministra pravosuđa Vladana Batića da je pre tri meseca budžetska inspekcija podnela 47 krivičnih prijava za zloupotrebu položaja protiv 16 ministara i drugih službenika u državnim organima i da se ne zna šta je do sada istraga utvrdila.\nMinistri i službenici su nenamenski iz narodne kase potrošili 2,67 milijardi dinara, a nezakonito još 1,57 milijardi dinara. Narodnoj banci ova državna birokratija nije uplatila 982.562 marke dok su sredstva solidarnosti u iznosu od preko milijardu dinara takođe upotrebljena tamo gde nije trebalo. Tu nije kraj zloupotrebama, jer na ime poreza nije uplaćeno 603 miliona dinara.\nNe bi od zgoreg bilo da Đelić bar jednom mesečno podseća pravosudne organe na koga se u državnim organima sumnja zbog raznih zlodela, a uz čije je ime priložena i dokumentacija.\nJer, nije bez značaja sudbina krivičnih prijava koje je podnela budžetska inspekcija, a odnose se na zvučna imena, 16 ministara bivšeg režima. Za pravosuđe su, čini se, još manje značajna imena direktora i službenika banaka, a o sudbini krivičnih prijava koje podnose "obični" građani ne treba ni pomišljati gde su završile, jer Batić tvrdi da mnoge nisu ni došle do suda.\nAko se prijave u međuvremenu zagube, Ministarstvo finansija bi bar u sećanju trebalo da zadrži imena u čije se poštenje sumnja, kako bi ona, kad sudije dobiju platu od 1.000 maraka, koju je ministar Batić izdejstvovao kod istog ministra Božidara Đelića, stigla na dnevni red odgovarajućih pravosudnih organa ili bila "inicijalna" kapisla za javnog tužioca.\nPremijer i ministri posetili Matematičku gimnaziju\nSindikat pravosuđa zadovoljan saradnjom s Ministarstvom pravde\nNa šezdesetu godišnjicu Novosadske racije\nU februaru potpisivanje prvih granskih kolektivnih ugovora\nStudija o stanju i potrebama stanovništva Srbije\nPoglavar i delegacija SPC doputovali u zemlju\n18:37h Danas molitva za mir\n18:44h U Kliničko-bolničkom centru Kragujevac prva žrtva trihineloze\n21:56h Savo Gregović novi predsednik Udruženja novinara CG


Evropa stiže u Novi Sad, počinje finalni turnir Kupa Evrope! | Stonitenis.org\nEvropa stiže u Novi Sad, počinje finalni turnir Kupa Evrope!\nNovosadski Spens spreman je da ugosti 11 ženskih ekipa koje će se od 6. do 9. maja boriti za titulu u Kupu Evrope, drugom po snazi evropskom klupskom takmičenju. Domaćin i organizator je STK Novi Sad čiji će tim biti jedini predstavnik Srbije.\nPobeda u grupi najverovatnije dovoljna za četvrtfinale (foto: Zoran Todorović)\nVeliki izazov je pred srpskim šampionkama koje će se u sastavu Aneta Maksuti, Alina Zaharia, Tijana Jokić i Radmila Tominjak suprotstaviti francuskom Lilu i italijanskom Norbelu na startu finalnog turnira. Plasman u četvrtfinale bio bi najbolji rezultat ovog kluba ikada, kada su u pitanju evropska klupska takmičenja.\nDakle, grupu A čine Novi Sad, Lil i Norbelo.\nSreću u žrebu imali su mađarski Budaorsi i francuski Etival koji su jedini članovi grupe B, s obzirom da jedna od 12 ekipa, španski Linares, zbog pozitivnih testova igračica na koronavirus nije mogla da doputuje u Novi Sad.\n(foto: Zoran Todorović)\nGrupu C zauzimaju austrijski Vilah, španski Alikante i Sen-Deni iz Francuske, dok su u grupi D smešteni češki šampion Hodonin, Sarises Florinas iz Grčke i italijanski Kuatro Mori.\nU četvrtfinale prolaze po dva najuspešnija tima iz svake grupe, a konkurenciju možete upoznati u videu u nastavku gde je prezentovana svaka ekipa.\nRaspored za četvrtak, 6. maj\n10:00: Lil – Norbelo (grupa A)\n14:30: Vilah – Sen-Deni (grupa C)\n14:30: Hodonin – Sarises Florinas (grupa D)\n19:00: Novi Sad – Lil (grupa A)\n19:00: Etival – Budaorsi (grupa B)\nRaspored za petak, 7. maj\n10:00: Alikante – Vilah (grupa C)\n10:00: Kuatro Mori – Hodonin (grupa D)\n14:30: Norbelo – Novi Sad (grupa A)\n19:00: Sen-Deni – Alikante (grupa C)\n19:00: Sarises Florinas – Kuatro Mori (grupa D)\nČetvrtfinala igraće se u subotu 8. maja, dok su polufinala i finala zakazana za nedelju 9. maja. Obezbeđen je uživo prenos svih mečeva.\n”Sanjamo Ligu šampiona”\nKakvi su organizacioni zahtevi, koliko ljudi je potrebno da se u trenutnim okolnostima organizuje evropsko takmičenje i šta ostaje u Srbiji po završetku turnira, za naš portal govorio je direktor turnira i predsednik STK Novi Sad, Dan Fracile:\n”Organizacija je toliko ozbiljna da prevazilazi kapacitete kluba, koliko god STK Novi Sad pokazao i dokazao da može da ispuni međunarodne izazove. Ovo se pruža jednom i najveći je izazov u našoj 25 godina dugoj istoriji. Iz tog razloga, veliku zahvalnost dugujemo našim partnerima kao što su Grad Novi Sad, Pokrajinski sekretarijat za sport, Stonoteniski savez Vojvodine, Pokrajinski zavod za sport i medicinu sporta, Radio-televizija Vojvodine, Spens, OPENS i Novosadski volonterski centar. Bez ovih partnera, organizacija ovako ozbiljnog takmičenja u trenutnim okolnostima ne bi bila moguća. Evropska stonoteniska federacija već sada nam je dala visoku ocenu, a nadamo se da će tako i ostati. Uz 40 volontera, imamo operativni tim od 20 ljudi gde je svako zadužen za određeni sektor i 12 članova organizacionog odbora. Potrebno je smestiti 90 ljudi u jedan hotel, testirati ih, prevoziti od hotela do dvorane u ovim epidemiološkim uslovima i omogućiti treninge. Ono što je jako važno je da nakon ovog takmičenja dobijamo 900 kvadrata olimpijskog tarafleksa, nove stolove, olimpijske ringove… Sve će to ostati novosadskim klubovima, a STK Novi Sad će pomagati i drugim klubovima na sve moguće načine, bez obzira što ima ulogu da prvo realizuje svoje aktivnosti. Nadamo se da će ova kovid situacija biti po poslednji put, i da ćemo već naredne godine imati priliku da igramo u Ligi šampiona koju sanjamo. Tako nešto bi igrali u velikoj dvorani Spensa, a ovo sada je pravi test za nas.”\nLinkovi, ako smo nešto propustili…\nOFICIJALNA BROŠURA TURNIRA\nOFICIJALNI SAJT ETTU\nOFICIJALNI SAJT TURNIRA


Niška televizija » Samsung pokrenuo projekat za nezaposlene (VIDEO)\nObjavljeno 11.12.2013. 14:40\nTagovi: Digitalna akademija, Nacionalna sluzba za zaposljavanje, projekat, Samsung\nKompanija Samsung pokrenula je projekat „Digitalna akademija“ u okviru kojeg će nezaposleni sa evidencije Nacionalne službe za zapošljavanje biti u mogućnosti da prođu kroz programe obuka za stručnjake u oblasti informaciono-komunikacionih tehnologija. Prvi ciklus obuka poceo je u Nišu, a naredne godine projekat će biti nastavljen u Beogradu i Novom Sadu. Obuke će trajati po četiri meseca, a uključiće 225 nezaposlenih, odnosno po 75 polaznika u svakom od gradova.\nKroz edukacije za inženjera mrežnih sistema, Web programera, android programera, dizajnera kompjuterskih igara ili programera Windows aplikacija, polaznici će steći neophodna IT znanja, veštine i dobru osnovu za samostalan rad ili lakše zaposlenje. Treninzi su osmišljeni tako da pokriju oblasti koje su aktuelne u svetu, a ujedno su uključene u državnu strategiju razvoja informacionog društva.\nProgram edukacija namenjen je nezaposlenim licima sa evidencije Nacionalne službe za zapošljavanje u tri grada, koji imaju završenu srednju i višu tehničku školu ili elektrotehnički fakultet, dok je za modul dizajnera kompjuterskih igara neophodno da polaznik ima završenu neku od umetničkih i tehničkih škola ili arhitektonski, elektrotehnički ili umetnički fakultet.\nProjekat „Digitalna akademija“ rezultat je Sporazuma o saradnji, koji su potpisali kompanija Samsung i Ministarstvo rada sa ciljem razvoja kompetentnosti nezaposlenih lica sa evidencije NZS i povećanja broja zaposlenih u Srbiji.


Vlada ove godine za Montenegro Airlines izdvojila 133 miliona eura – Bankar.me\nVlada ove godine za Montenegro Airlines izdvojila 133 miliona eura\nSeptember 11, 2020 AVIO SAOBRAĆAJ, Članci, CRNA GORA, SVE VIJESTI Leave a comment\nVlada je ove godine za Montenegro Airlines (MA) izdvojila 133 miliona eura za pomoć u pokrivanju gubitaka izazvanih pandemijom korona virusa, prenosi portal Ex Yu aviation.\n– Montenegro Airlines je dobio injekcijuu iznosu od 10,4 miliona eura kako bi osigurao kratkoročnu likvidnost kompanije, dok je dodatnih 25 miliona eura proslijeđeno avio-kompaniji 25. avgusta. Krajem prošle godine Vlada se obavezala da će obezbijediti 150 miliona eura svom nacionalnom prevozniku tokom šest godina. U početku je 66 miliona trebalo da bude dodijeljeno Montenegro Airlinesu ove godine. Međutim, u svojim amand manima na državni budžet u julu, Vlada je samo ove godine za prevoznika opredijelila ukupno 133 miliona eura zbog pandemije korona virusa, piše portal.\nMontenegro Airlines, koji upravlja flotom od samo četiri aviona i oslanja se na užurbanu ljetnju turističku sezonu, kako bi ojačao finansije, zabilježio je pad prihoda za 80 odsto u prvih sedam mjeseci godine u odnosu na 2019. godinu. Dok je avio-kompanija zabilježila prihode od trideset miliona eura tokom perioda januar-jul 2019. godine, ta cifra je pala na samo šest miliona u 2020.\n– Izgubili smo najvažnije mjesece u godini, gotovo čitavu ljetnju sezonu. Ovo samo po sebi puno govori o položaju u kojem se nalazimo. U ovom trenutku je teško predvidjeti naše rezultate za ostatak godine, a bilo bi demorališuće za nas da to učinimo, rekao je Ristić.\nOn je istakao da će Montenegro Airlinesu trebati pomoć osnivača da prevaziđe posledice krize.\nMontenegro Airlines je u 2019. godini zabilježio neto gubitak od 7,96 miliona eura.\nPrevious Crna Gora 80. na spisku ekonomskih sloboda\nSljedeći Wall Street ponovo pod pritiskom, na azijskim tržištima novi pad indeksa


Prijem za najbolje ubske đake | Kolubarske\nVukovci ubske Osnovne škole (foto: Studio GAMA)\nPrijem za najbolje ubske đake\nU najvećoj prosvetnoj ustanovi u Tamnavi, ubskoj OŠ „Milan Munjas“, na kraju ove školske godine diplomu „Vuk Karadžić“ steklo je 25 osnovaca, od 163 učenika osmog razreda, a najbolji među najboljima je Uroš Milošević, koji je đak generacije.\nNa svečanosti u prostorijama škole, u prisustvu razrednih starešina i predstavnika opštine Ub, „Vukove“ diplome i knjige najboljima je uručila direktorka OŠ „Milan Munjas“ Živana Baratović, uz želje da i u daljem školovanju budu podjednako uspešni.\n„U jednoj dobroj generaciji, u kojoj je 71 učenik sa odličnim uspehom, a 25 ’Vukovaca’, Uroš Milošević apsolutno, bez dileme ima najbolja postignuća na mnogim takmičenjima, zbog čega je proglašen đakom generacije“, rekla je Baratović.\nUroš je republički prvak iz biologije i jedini se od ubskih đaka plasirao na još tri državne smotre znanja: iz srpskog jezika, istorije i Književnu olimpijadu, o čemu su nedavno pisale i Kolubarske.rs.\nSvi učenici nosioci diplome „Vuk Karadžić“ od škole su na poklon dobili po knjigu, izbor iz Sabranih dela Jovana Dučića, a đak generacije još i izbor iz Sabranih dela Dostojevskog od tri knjige. Osim toga, najuspešnije osnovce i njihove odeljenske starešine lokalna samouprava je nagradila propusnicama za bazen, koje su im uručili predsednik opštine Ub Darko Glišić, njegov zamenik Aleksandar Jovanović Džajić i pomoćnica predsednika opštine Verka Lukić.\nLokalna samouprava će i novčano nagraditi ne samo ubske osnovce, već sve najbolje učenike iz ubske opštine za postignute uspehe tokom protekle školske godine i rezultate ostvarene na takmičenjima najvišeg ranga, a dodela nagrada planirana je za Vidovdan.\nPodaci Agencije za bezbednost saobraćaja Pre 5 sati 15 minuta\nNa sportskom terenu iza zgrade opštine Pre 3 sati 9 minuta\nU Dom zdravlja stiglo 3.000 vakcina, najviše do sada Pre 1 sati 42 minuta\nViši sud odbio žalbu tužilaštva Pre 16 sati 41 minuta


TotalCar.rs » U subotu premijera MINI Paceman modela na Kopaoniku\nMini, novo, Premijera, TOP\n0 komentara 4233 pregleda\nU subotu, 16. februara na platou ispred Hotela “Grand” na Kopaniku biće predstavljen MINI Paceman, novi automobil iz serije MINI, a svi koji budu prisustvovali promociji i koji to žele moći će u narednom periodu da zakažu test vožnju. Po prvi put u Srbiji jedna automobilska kompanija omogućiće svim zainteresovanim vozačima da testiraju novi automobil.\nMINI Paceman je dugo očekivani, sedmi model popularnog britanskog brenda automobila. Kompanija Delta Motors, generalni distributer i zastupnik BMW i MINI vozila za Srbiju i Crnu Goru, omogućila je domaćim ljubiteljima ovog automobila da među prvima u Evropi premijerno upoznaju novi model. Promocija na Kopaoniku biće prva premijera MINI Pacemana na lokalnim tržištima.\nTokom dvodnevnog programa, posetioci na srpskoj planinskoj lepotici imaće priliku da saznaju sve o novom automobilu i popularnom brendu MINI. Biće organizovana i nagradna igra, a najsrećniji dobitnik će dobiti priliku da uživa u sedam dana besplatne vožnje MINI Pacemana.\nIzvor: Delta Motors/ New Media Team\n“Dvesta na sat” kroz kanjon Morače\nAutopilot traži pomoć


Zajednička vežba ruskih i srpskih pilota | Aviator\nZajednička vežba ruskih i srpskih pilota\nDatum: October 06, 2015\nNiš- Sedam pilota aviona MiG-29 i četvorica pilota helikoptera Mi-8 iz sastava Ratnog vazduhoplovstva i protivvazduhoplovne odbrane Vojske Srbije od 2. do 8. oktobra izvode zajedničku vežbu sa kolegama Vazdušno-kosmičkih snaga Oružanih snaga Ruske federacije – BARS 2015 na aerodoromu „Privolžski“ i poligonu „Ašuluk“ nadomak Astrahana.\nReč je o prvoj vežbi srpskih i ruskih pilota u kojoj učestvuju mešovite posade. Tema vežbe je – Odbijanje vazdušnog napada neprijatelja i zaštita snaga i objekata.\nŠesnaestočlanu ekipu oficira Vojske Srbije u Rusiji predvodi pukovnik Saša Mijailović, načelnik Odeljenja za obuku Komande RV i PVO.\nDvodnevna teorijska i praktična priprema mešovitih rusko-srpskih posada prethodi letačkim aktivnostima danas i sutra iznad poligona „Ašuluk“.\nPiloti lovaca MiG-29 realizovaće složene elemente letačke obuke od kojih će najznačajnija biti simulacija vazdušnih borbi u lovačkim parovima, gađanje raketama vazduh-vazduh R-73 ciljeve SAB-250 na visinama od 9.000 metara i raketiranje zemaljskih ciljeve nevođenim raketnim zrnima S-8.\nPiloti helikoptera Mi-8, realizovaće takođe neke od najsloženijih elemenata letenja uz simulaciju akcije traganja i spasavanja. Pored toga, oni će realizovati i gađanja zemaljskih ciljeva nevođenim raketnim zrnima S-8.


MUP Kosova osuđuje pretnje koje se upućuju licima koja su zamenila tablice GracanicaOnline.Info\nMUP Kosova osuđuje pretnje koje se upućuju licima koja su zamenila tablice\nMinistarstvo unutrašnjih poslova Kosova dobilo je informaciju da se građanima koji su opremljeni privremenim tablicama preti od strane nepoznatih lica. IZ MUP-a ističu da su ovakve pretnje neprihvatljive i da ometaju kretanje ljudi i robe.\nMinistarstvo unutrašnjih poslova najoštrije osuđuje “pretnje građanima koji su prema odluci MUP-a od 20. septembra 2021. godine opremljeni privremenim tablicama”, navodi se u saopštenju\n“Takvi oblici pretnji direktno utiču na stvaranje klime u kojoj se građani osećaju zastrašeni da žive i deluju u svojoj zemlji. Ove pretnje su neprihvatljive i ometaju slobodno kretanje ljudi i robe”, navodi se u saopštenju MUP-a.\nMUP obaveštava sve građane da je pretnja krivično delo i da će ove oblike i druge oblike pretnji istražiti Policija Kosova i da će se preduzeti mere u skladu sa zakonom.\nUprkos tome, MUP poziva sve građane da automobile opremaju privremenim tablicama i da ne nasedaju na ove oblike “linčovanja”. Od odluke o postavljanju privremenih registarskih tablica (20. septembra 2021.) do danas izdato je 11.500 tablica, navode iz MUP-a.\nTags: Kosovska policija MUP Kosova privremene tablice\nPrevious Osmani: Srbija pokušava da destabilizuje sever\nNext Petković sa Bocan-Harčenkom o dogovoru iz Brisela


Ministarstvo finansija SAD obrazložilo sankcije Dodiku i ATV-u - BIGportal.ba\nKancelarija za kontrolu imovine u inostranstvu (OFAC) Ministarstva finansija SAD danas je uvrstila na svoju listu Milorada Dodika, člana Predsjedništva Bosne i Hercegovine, kao i jedan medij pod njegovom kontrolom, Alternativnu televiziju d.o.o. Banjaluka, saopštno je iz Ministarstva finansija SAD.\nKako se navodi to je “odgovor na Dodikove koruptivne aktivnosti i stalne prijetnje stabilnosti i teritorijalnom integritetu BiH”.\nDodik podriva institucije BiH pozivanjem na oduzimanje državnih nadležnosti i pokretanjem procesa stvaranja paralelnih institucija u bosanskohercegovačkom entitetu Republika Srpska.\nPodsekretar Ministarstva finansija za terorizam i finansijsku obavještajnu aktivnost, Brian E. Nelson rekao je da “destabilizirajuće koruptivne aktivnosti Milorada Dodika i njegovi pokušaji demontiranja Daytonskog mirovnog sporazuma, koji su motivisani njegovim ličnim interesima, prijete stabilnosti Bosne i Hercegovine i cijelog regiona”.\n“ Sjedinjene Države će bez oklijevanja djelovati protiv onih koji se bave korupcijom, destabilizacijom i podjelama na račun svojih građana, kao i protiv onih koji omogućavaju ili pomažu ovakvo ponašanje.”\nDaytonski mirovni sporazum (Dayton Peace Accords (DPA)) kojeg su 1995. godine potpisali predsjednici Bosne i Hercegovine, Hrvatske i Srbije, okončao je etnički sukob u BiH i uspostavio današnji ustav BiH.\nMinistarstvo finansija SAD je 17. januara 2017. godine, u skladu sa Izvršnom uredbom 13304, stavilo Dodika na listu zbog aktivnog opstruiranja ili postojanja značajnog rizika aktivnog opstruiranja Daytonskog mirovnog sporazuma.\nStoga je Dodik stavljen na listu u skladu sa Izvršnom uredbom 14033 zbog odgovornosti za, ili saučesništvo, ili direktno ili indirektno učešće u kršenju ili činu kojim opstruira provedbu Daytonskog mirovnog sporazuma ili predstavlja prijetnju za istu.\nJedan primjer njegovog koruptivnog djelovanja je da je Dodik svojim bliskim poslovnim saradnicima direktno obezbijedio ugovore s vladom i monopol u RS. Prihode od korupcije Dodik koristi za podmićivanje i dodatne koruptivne aktivnosti u cilju promovisanja ličnih interesa na račun građana u RS.\nDodik je kupio ATV da bi svjesno i izričito promovisao sopstvenu agendu koja uključuje njegove napore da ocrni ostale političke ličnosti, da poboljša svoj javni imidž i promovira svoje lične i političke ciljeve.\nPored toga, svi subjekti koji su direktno ili indirektno u vlasništvu jedne ili više blokiranih osoba, u iznosu od 50 posto ili više, takođe bivaju blokirani. Generalno su zabranjene sve transakcije koje obavljaju državljani SAD, ili unutar Sjedinjenih Država (ili u tranzitu kroz Sjedinjene Države), a koje uključuju bilo koju imovinu ili pravo na imovinu osoba stavljenih na listu ili blokiranih na drugi način, osim ako OFAC nije izdao generalnu ili konkretnu dozvolu, ili izuzeće.\nZabrane se odnose na davanje doprinosa ili obezbjeđivanje sredstava, dobara ili usluga od strane, za ili u korist svake blokirane osobe, ili primitak bilo kojeg doprinosa ili sredstava, dobara ili usluga od takve osobe.


Većina Amerikanaca veruje da će Tramp biti dobar predsednik – ASinfo Portal\nVećina Amerikanaca veruje da će Tramp biti dobar predsednik\nDve nedelje nakon izbora u SAD, većina Amerikanaca veruje da će novi predsednik Donald Tramp dobro obavljati predsedničku dužnost, mada manji broj njih odobrava način na koji on rukovodi tranzicijom vlasti, pokazuje najnovija anketa koju su sproveli Si-En-En i agencija za istraživanje tržišta ORC.\nDok 53 odsto ispitanika smatra da će Tramp bio veoma ili prilično dobar predsednik, 40 odsto ih kaže da ima mnogo poverenja u Trampa kad je reč o rešavanju ekonomskih pitanja, navodi Si-En-En.\nTih 40 odsto je više u poređenju sa brojem Amerikanaca koji su izrazili poverenje u njegove prethodnike Baraka Obamu, Džordža V. Buša, Bila Klintona i Ronalda Regana uoči njihovih inauguracija.\nPribližno tri četvrtine ispitanika kažu da će Tramp verovatno ukinuti program Obamaker, dok dve trećine njih smatra da će on ponovo pregovorati o sporazumu NAFTA, a šest od 10 ispitanika mišljenja je da će Tramp otvoriti dobro plaćena mesta u ekonomski ugroženim oblastima.\nTakođe, 63 odsto Amerikanaca koji su učestvovali u najnovijoj anketi izrazili su očekivanje da će ekonomija biti u dobrom stanju za godinu dana, što je od septembra 2012. najviši procenat ispitanika koji tako misle.\nAmerikanci su, međutim, podeljeniji kad je reč o predviđanjima da li će Tramp smanjiti nivo korupcije u Vašingtonu, pri čemu 51 odsto smatra da za to postoji velika verovatnoća.\nPolovina ispitanika veruje da će Tramp verovatno poraziti Islamsku državu, dok ih 48 odsto smatra verovatnim izgradnju zida duž granice s Meksikom.\nSve u svemu, 66 odsto Amerikanaca kaže da će Trampov predsednički madnat doneti promene zemlji, ali samo 43 odsto misli da će te promene biti nabolje.\nKad je reč načinu na koji Tramp rukovodi prenosom ovlašćenja, 46 odsto učesnika ankete pozdravlja njegove odluke, dok ih 45 odsto ne odobrava njegove poteze, što je daleko ispod pozitivnih ocena koje su Amerikanci dali Obami, Bušu ili Klintonu tokom njihovih tranzicija, zaključuje Si-En-En.\nPožar u centru Moskve, evakuisano 1.000 ljudi\nTramp imenovao milijarderku za ministarku prosvete


Studijska posjeta Hrvatskoj | BREV\nCentar za monitoring i istraživanje CeMI u saradnji sa Univerzitetom Donja Gorica i Centrom za međunarodne studije iz Hrvatske, organizovao je studijsku posjetu Hrvatskoj sa tematskom pozadinom pod nazivom “Tri godine iskustva hrvatske omladine u EU”.\nCrnogorski studenti i srednjoškolci su od 13. do 22. juna imali priliku da sagledaju prednosti evropskog sistema obrazovanja i važnost poštovanja demokratskih vrijednosti u zemljama članicama EU.\nStudenti su pohađali predavanja eminentnih stručnjaka iz ove oblasti koji su govorili o vrijednostima evropskih integracija, iskustvu Hrvatske na tom putu, bezbjednosnoj politici kao i o zdravstvenom, obrazovnom i kulturnom sistemu u Evropi. Edukativni dio uključio je i iskustvo Hrvatske u povlačenju sredstava iz EU fondova, medijsku pismenost i elektroničko poslovanje prema EU standardima, kao i značaj organizacijske kulture na radnim mjestima radi promovisanja vrijednosti Evropske unije.\nStudenti su bili u prilici da posjete neke od važnih institucija kao što je specijalna bolnica Naftalan i na taj način imaju uvid u korišćenje EU fondova. Obilasku muzeja u Zagrebu i Ivanić-Gradu prethodila su predavanja iz oblasti kulture i istorije, koja su prenosila iskustva Zagrebačke županije u kojoj su studenti boravili. Pored toga, oni su aktivno učestvovali u radionicama i debatama braneći stavove za i protiv članstva u EU i iznoseći argumente kojima su isticali i opovrgavali benefite članstva. Na ovaj način su postojeća i stečena znanja simulirali i u praksi diskutovali o izazovima sa kojima se suočila Hrvatska, a sa kojima će se naša država suočavati u budućnosti.\nUpoređujući iskustva Hrvatske donijeli su zaključke u vezi sa strategijom spremnost prije brzine koju Crna Gora mora primjenjivati tokom svog integracionog procesa.\nVažno je napomenuti da su tokom studijske posjete partneri održali projektni sastanak na kojem su istakli značaj sprovođenja projekta i diskutovali o smjernicama za dalji podsticaj kada je u pitanju transfer znanja i iskustva .\nSvečanim uručenjem sertifikata je završena studijska posjeta Hrvatskoj koja je realizovana u okviru projekta Erasmus + “Budi spreman za EU vrijednosti” i bila vrijedno iskustvo za sve učesnike.


Zagreb i zvanicno protiv izložbe u Jasenovcu\nizvor: agencije foto: 27.01.2018\nZAGREB – Hrvatsko Ministarstvo spoljnih poslova optužilo je večeras Srbiju da izložbom o Jasenovcu, u sedištu UN u Njujorku, „manipuliše i plasira lažne podatke”, te da stradanje žrtava u tom ustaškom logoru iz Drugog svetskog rata koristi u „propagandne svrhe”.\n„Ministarstvo spoljnih i evropskih poslova osuđuje pokušaj da se prostor UN-a postavljanjem srpske izložbe o logoru Jasenovac iskoristi za manipulacije i plasiranje lažnih podataka”, saopšteno je HINI u tom resoru.\nPosle ovog manevra Zagreba usledila je brza reakcija srpskog šefa diplomatije Ivice Dačića, koji je od UN tražio i dobio zvanično odobrenje da izložba „Jasenovac - pravo na nezaborav” može da se organizuje.\nU saopštenju, naime, MVEP priznaje da su, kako kažu, UN upozorili na pokušaj plasiranja „lažnih podataka, nakon čega su organizatori bili prisiljeni da iz postavke uklone najgrublje falsifikate”.\n„Organizovanje ovakvih izložbi na ovakav način ne doprinosi pomirenju, izgradnji poverenja i razvijanju dobrosusedske saradnje u jugoistočnoj Evropi”, navodi se u saopštenju MVEP.\n„Izražavamo duboko poštovanje prema svim žrtvama ustaškog režima iz Drugog svetskog rata te najsnažnije osuđujemo sva njegova zlodela, posebno zločine izvršene prema žrtvama stradalim u logoru Jasenovac”, navodi se u saopštenju MVEP.\nMVEP dodaje da istovremeno i „upravo iz pijeteta prema ovim žrtvama, smatra potpuno neprihvatljivim korišćenje stradanja u Jasenovcu u dnevnopolitičke, propagandne svrhe”.\nZAGREB - Predsednik vlade Andrej Plenković izjavio je da je neophodno sačuvati sećanje na žrtve i tragediju jevrejskog naroda širom Evrope, uključujući i Hrvatsku.\nKako je saopšteno iz kabineta premijera, Plenković je povodom Međunarodnog dana sećanja na žrtve Holokausta, rekao da je neophodno sačuvati sećanje na žrtve kako bi, kako je rekao, Hrvatska mogli uistinu ostati posvećena borbi za društvo oslobođeno svakog oblika mržnje i netolerancije.\nMeđunarodnim danom sećanja na žrtve holokausta Evropa i svet prisećaju se sistemskog progona, genocida i strašnog stradanja jevrejskog naroda, ne zaboravljajući pritom ni progone kojima je bio izložen romski narod te ostale žrtve nacističkog režima, prenela je HINA.\nPlenković naglašava kako je to prilika za prisećanje na to najmračnije razdoblje istorije čovečanstva, na patnju miliona nevinih žrtava, njihovih porodica i potomke, ali i na sve one hrabre pojedince koji su se, izlažući vlastiti život, suprotstavili nepravdi i zlu da bi spasili svog bližnjeg, poput 115 hrvatskih Pravednika među narodima kojima se danas kao narod ponosimo.\n„Budućim generacijama dugujemo razvijanje međusobnog razumevanja i poštovanja kako isključivost, ekstremizam i netrpeljivost ne bi nikad ponovno prevladali u Hrvatskoj i Evropi”, izjavio je hrvatski premijer.\nPlenković kaže da su stoga sloboda i jednakost, uvažavanje različitosti i nacionalna ravnopravnost, kao i neotuđivo dostojanstvo svake ljudske osobe utkani u temelje našeg ustavnog poretka i rad na njihovoj promociji ostaje naš trajni zadatak.


EUCERIN UltraSENSITIVE KREMA ZA NORMALNU I MEŠOVITU KOŽU 50ml\nLinija preparata Eucerin za preosetljivu kožu pomaže da se utiče na tri faktora svojstvena za preosetljivu kožu - narušenu barijernu funkcija kože, pojačanu reaktivnost senzitivnih vlakana i crvenilo kože, koje je često izazvano zapaljenjem. U razvoju svojih linija UltraSENSITIVE i Anti REDNESS, Eucerin se pridržava holističkog pristupa nezi kože u odnosu na ono što se naziva trougao preosetljivosti kože, razvijajući proizvode koji deluju na svako od ovih svojstava.\nKako preosetljiva koža uobičajeno ima narušenu barijernu funkciju spoljašnji stresogeni faktori mogu lako prodirati i iritirati postojeća senzitivna vlakna u koži. Ona, sa svoje strane reaguju brže i mnogo jače nego ona zaštićena barijernom funkcijom zdrave kože. Ovo rezultira neprijatnim osećajima koje se subjektivno opisuju, između ostalog i kao peckanje i osećaj vreline.\nEucerin UltraSENSITIVE dnevna krema za normalnu i kombinovanu kožu se preporučuje za preosetljivu kožu, kada je glavni problem sa kožom neprijatan osećaj u koži bez vidljivih znakova crvenila.\nEucerin UltraSENSITIVE dnevna krema za normalnu i kombinovanu kožu je lagana formulacija koja sadrži SymSitive*, inovativni aktivni sastojak posebno razvijen za preosetljivu kožu. SymSitive*, kao efikasan regulator osetljivosti, deluje direktno na uzrok pojačane reaktivnosti.\nKao što trenutno umiruje kožu, Eucerin UltraSENSITIVE dnevna krema za normalnu i kombinovanu kožu pruža dugotrajnu negu i zaštitu preosetljive kože. Nanosi se ujutru i/ili uveče nakon čišćenja na lice, vrat i predeo dekoltea, za ublažavanje iritacije kože i optimalnu vlažnost kožne barijere.\nEucerin UltraSENSITIVE dnevna krema za normalnu i kombinovanu kožu je „prečišćena" formulacija što znači da sadrži samo ograničen broj sastojaka. Njeno pakovanje je napravljeno tako da štiti od zagađenja, zahvaljujući sistemu dvostrukog ventila.\nEucerin UltraSENSITIVE dnevna krema za normalnu i kombinovanu kožu je „prečišćena" formulacija, što znači da sadrži isključivo ograničen broj sastojaka i da je bez konzervansa (uključujući parabene), parafina, mirisa i alkohola, boja i emulgatora.\npreosetljiva koža, iritacije


Moguće reakcije na uvećano paušalno rešenje? - Računovodstvo AKTIVA sistem\nMoguće reakcije na uvećano paušalno rešenje?\nŠta se dešava kada Vam stigne uvećano paušalno rešenje, odnosno rešenje za paušalni porez?\nPeta opcija je gašenje postojećeg preduzetnika i otvaranje nove preduzetničke radnje, koja će od samog početka biti opredeljena za jedan od dva načina na koji se vode knjige. Oba načina određuju se tako da Vaša dobit utiče na to koliki će Vam biti porezi, što znači da nećete imati „odokativnu“ metodu kao kod paušalnog načina, nego će Vaša predviđanja i kasniji krajnji rezultat odrediti koliko ste Vi državi dužni.


Zakon protiv "žutih prsluka" kao zakon protiv fudbalskih huligana - Nedeljnik\nZakon protiv "žutih prsluka" kao zakon protiv fudbalskih huligana\nFrancuski premijer Eduar Filip kaže da je neophodno sačuvati pravo na demonstracije u Francuskoj, ali da treba sankcionisati one koji krše zakon i zabraniti im odlazak na demonstracije\nFrancuska planira da uvede zakon kojim se pojačavaju sankcije za neprijavljene proteste, kao odgovor na nasilne demonstracije "žutih prsluka".\nPremijer Eduar Filip kaže da je neophodno sačuvati pravo na demonstracije u Francuskoj, ali da treba sankcionisati one koji krše zakon, preneo je Rojters. "Zato se vlada zalaže za ažuriranje zakona kako bi se sankcionisali oni koji ne poštuju obavezu da najave proteste, oni koji učestvuju u neprijavljenim protestima, oni koji dolaze na proteste sa fantomkama", rekao je Filip.\nOn je dodao da bi vlada mogla da novi zakon izradi na osnovu već postojećeg zakona protiv fudbalskih huligana, prema kojem se pojedincima može zabraniti odlazak na stadion. Filip je rekao da bi novi zakon mogao da bude predstavljen već u februaru.\nOn je dodao i da će razbojnici koji su odgovorni za nemire i materijalnu štetu u Parizu i drugim gradovima, u kojima su opljačkane radnje ostećene banke, biti primorani da plate za štetu koju su izazvali.


Aerodrom Trebinje, epizoda stota - Istinomjer\nIzgradnja aerodroma u Trebinju jedno je od omiljenih, i najčešće korištenih predizbornih obećanja vladajućih stranaka u Republici Srpskoj, posebno SNSD-a i Milorada Dodika, o čemu je Istinomjer već pisao. I u proteklom mandatu, obećanje slično Dodikovom, i uvjerenja da Vlada RS nije odustala od izgradnje trebinjskog aerodroma, čuli smo i od ministra saobraćaja i veza Republike Srpske, Neđe Trninića.\nPočetkom maja 2018. godine, na Ekonomskom forumu koji je održan na Jahorini, ministar Trninić je u svom govoru rekao da, iako je aerodrom Trebinje “razvaljen”, u ovoj godini se ponovo aktiviraju planovi za izgradnju aerodroma.\nRepublika Srpska nije odustala od izgradnje aerodroma Trebinje. Već ove godine postoje inicijative i nosilac posla je Aerodrom Banjaluka. Jedno vrijeme postojalo je preduzeće, imali smo čak određeni broj zaposlenih, ali smo, da se narodski izrazim, to razvalili. Mnogo je i stranih investitora koji se interesuju za ovu lokaciju.\n(Neđo Trninić, 04.05.2018.)\nPodsjećamo, preduzeće koje je ministar Trninić spomenuo jeste nekadašnje preduzeće „Aerodrom Trebinje“, koje je Vlada RS osnovala 2008. godine, a potom isto 2014. godine Uredbom ugasila, a preduzeće koje se finansiralo budžetskim sredstvima evidentno nije opravdalo svrhu svog postojanja. Ovo je bila samo jedna od apsurdnih situacija koja je pratila najavu izgradnje trebinjskog aerodroma. I 2017. godine svjedočili smo aferi o navodnom namještanju tendera i kršenja Zakona o javnim nabavkama, obzirom da je ugovor za izradu Strategije razvoja međunarodnog aerodroma Trebinje sklopljen sa firmom koja je u vlasništvu predsjednika Nadzornog odbora “Aerodroma RS”.\nIz Aerodroma RS je potvrđeno da će se, i ove godine, “raditi na realizaciji” projekta izgradnje Aerodroma Trebinje.\nPrema planu javnih nabavki za 2018. godinu, za izradu analize razvoja aerodroma u Trebinju biće izdvojeno 80.000 KM. Uprava preduzeća još nije donijela odluku u kom periodu će biti raspisan tender za izradu ove analize.\nAktuelna vlast u Republici Srpskoj, ni za ovog mandata, nije ispunila svoje obećanje o izgradnji trebinjskog aerodroma. Ipak, nadležni i dalje uvjeravaju građane/ke da je gradnja aerodroma u Trebinju izvjesna. Naime, iz preduzeća “Aerodromi Republike Srpske” najavili su da će do kraja godine biti raspisan tender vrijedan 80.000 KM za izradu nove strategije.\nTender za izbor najpovoljnijeg ponuđača za izradu strategije razvoja trebinjskog aerodroma biće raspisan do kraja 2018. godine. Planirana vrijednost nabavke je 80.000KM.\n“Aerodromi Republike Srpske”, 05.09.2018.\nTako je Vlada RS završila i ovaj mandat bez izgradnje trebinjskog aerodroma, te za navedeno obećanje dobija ocjenu neispunjeno.


BiH /Uskoro otvaranje Muzeja "Valter brani Sarajevo" / Radio Sarajevo\nFoto: Fena/Muzej Valter brani Sarajevo\nBiH / Uskoro otvaranje Muzeja "Valter brani Sarajevo"\n12. 08. 2018. u 17:27:00 Fena\nU Parku prinčeva u Sarajevu danas je upriličena prezentacija Muzeja "Valter brani Sarajevo", čije se otvorenje očekuje krajem godine s ciljem da doprinose razvoju Filmskog centra Sarajevo, čuvanju kulturnog naslijeđa i da bude turistička atrakcija.\n"Istovremeno želimo da predstavimo kulturološki segmenat , kao i očuvanje vrijednosti koje posjeduje Bosna i Hercegovina. U muzeju će biti shop u kojem će se moći kupiti filmovi iz kataloga FCS-a te drugi proizvodi u vezi filma 'Valter brani Sarajevo', ali i druga djela bh. kinematografije. Među njima su posteri, katalozi, majice, kape, voštane figure filmskih junaka", pojasnio je Duraković.\n"Radit ćemo i na remake filmu 'Valter brani Sarajevo' za kinesko tržište budući da je ovaj film veoma popularan i gledan u Kini. Osim toga iz Filmskog centra Sarajevo izaći će još pozitivnih djela kako bi se pomoglo ljudima iz filmske industrije", rekao je Feni predsjednik Nadzornog odbora Filmskog centra Sarajevo Slaven Knezović.\n"Turistička tura, koja će se u okviru Muzeja odvijati, sastoji se od četiri i pet tačaka koji će ukazivati na to gdje se snimao film. Upravo smo danas predstavili prvu tačku pod nazivom "Das ist Valter" koja se nalazi na prostoru Parka prinčeva, a gdje je snimana jedna od završnih scena u filmu. U prvom redu očekujemo turiste iz Kine, koji od 1. juna imaju bezvizni režim za BiH", kazao je vlasnik firme Alen Čengić.\nPoručio je da "Valter brani Sarajevo" i Valter kao lik dokazuju kroz Prvi i Drugi svjetski rat i agresiju u BiH da Sarajevo ne čini samo jedna osoba nego kako je i rečeno u filmu "svi smo mi Valter".\nTagovi: Valter brani Sarajevo Valter muzeji\nAtrakcija / Zoo Sarajevo: Uskoro dolazi bengalski tigar


Mašićki Borac održao još jedno uspješno ''Plavo veče'' (FOTO)\nManifestacijom "Plavo veče", mašićki Borac obilježio je početak 2020. godine, s porukom čelnika da će ovaj fudbalski klub i MZ Mašići i u budućnosti biti jedan od glavnih centara na fudbalskoj mapi Gradiške, ali i šire.\n852\tObjavljeno 01 mart 2020 Autor: Zoran Kalinac\nPrvi Memorijalni turnir ''Jovo Despotović''\nPredstojećeg vikenda biće održan prvi Memorijalni fudbalski turnir pod nazivom ''Jovo Despotović'' u Elezagićima.\n805\tObjavljeno 26 februar 2020 Autor: Zoran Kalinac\nSeferovci: Prođe i ova mučna jesen...\nFudbalski klub Mladost iz Seferovaca proživljava teške dane. Naime, klub se takmiči u Gradskoj lig Gradiška i nakon jesenjeg dijela sezone nalazi se na posljednjem mjestu bez ijednog boda. Tim povodm oglasili su se i na FB stranici kluba, a saopštenje prenosimo u cjelosti.\n553\tObjavljeno 11 oktobar 2019 Autor: Micro Mreza\nMašićki Borac jesenji šampion Gradske lige Gradiška\nPobjedom nad Ratarom, a uz remi Bratstva i Poleta, premijernu jesenju šampionsku titulu u Gradskoj ligi Gradiška osvojio je Borac iz Mašića.\n868\tObjavljeno 09 oktobar 2019 Autor: Zoran Kalinac\nPet golova Bjelića za rapsodiju Poleta\nVodeći dvojac Gradske lige Gradiška Polet i Borac ostvario je nove trijumfe. Ovaj put u okviru šestog kola koje je bilo na rasporedu ovog vikenda.\n783\tObjavljeno 29 septembar 2019 Autor: Zoran Kalinac\n''Duge devetke'' Borca i Poleta\nVisoke pobjede mašićkog Borca i Poleta iz Elezagića obilježile su peto kolo u Gradskoj ligi Gradiška.\n654\tObjavljeno 25 septembar 2019 Autor: Zoran Kalinac\nPolet na krilima Bjelića deklasirao Borac i preuzeo vrh tabele\nDerbi susret između Poleta iz Elezagića i mašićkog Borca, do tada lidera šampionata, obilježio je četvrto kolo u Gradskoj ligi Gradiška.\n756\tObjavljeno 18 septembar 2019 Autor: Zoran Kalinac\nMašićki Borac na vrhu Gradske lige Gradiška\nNakon tri odigrana kola na čelu tabele sa maksimalnih devet bodova u Gradskoj ligi Gradiška nalazi se Borac iz Mašića.\n769\tObjavljeno 11 septembar 2019 Autor: Micro Mreza\nBez fudbala u Elezagićima, iznenađenje u Orahovi\nIako uz mnoštvo problema i turbulencija tokom ljeta, Gradska liga Gradiška startala je posljednje sedmice u avgustu sa osam ekipa i uz odustajanje Jablanice, očekivalo se ipak da će preostalih osam timova voditi ravnopravnu i zanimljivu trku za šampiona.\n811\tObjavljeno 02 septembar 2019 Autor: Zoran Kalinac\nGradska liga Gradiška: Slavlje favorita na otvaranju prvenstva\nProteklog vikenda startala je nova sezona u Gradskoj ligi Gradiška. U premijerna četiri susreta slavili su klubovi koji će se po svemu sudeći, uz ekipu Ratara, boriti za šampiona Gradiške.\n613\tObjavljeno 26 avgust 2019 Autor: Zoran Kalinac


MacBook Pro od 16 inča bi mogao stići u oktobru, po cijeni od 3000 dolara - BIGportal.ba\nJuli 25, 2019 Juli 25, 2019 069\nTokom februara ove godine su počele da se pojavljuju informacije o tome da Apple radi na 16-inčnoj verziji MacBook Pro laptopa.\nNovi izveštaj pruža više informacija na ovu temu, sugerišući da bi Apple mogao objaviti novi prenosivi PC tokom oktobra, sa početnom cenom od oko 3000 dolara.\nPrema izveštaju, novi 16-inčni laptop će imati 3072 x 1920p displej (povećanje sa 2880 x 1800p rezolucije koju ima 15-inčni MacBook Pro). Ekran bi trebalo da zadrži istu gustinu piksela, što se i očekuje od ekrana koji Apple naziva Retina.\nIzveštaj takođe sugeriše da Apple planira i da osveži MacBook Air i 13-inčni MacBook Pro u istom periodu. Jedna od stvari koje se očekuju za Pro je opcija od 32GB RAM-a, ali bi ovo trebalo da se poklopi i sa objavom Intelovih 10nm Ice Lake procesora.


RTCG - Radio Televizija Crne Gore - Nacionalni javni servis :: Svijet :: Fon der Lajen zvanično na čelu EK\nPOSLANICI ODLUČILI 16. 07. 2019. 20:23 >> 21:18 3\nFon der Lajen zvanično na čelu EK\nEvropski poslanici izabrali su zvanično danas Njemicu Ursulu fon der Lajen za predsjednicu Evropske komisije, čime je ona postala prva žena na čelu evropskog izvršnog tijela.\nOsvojila je 383 glasa, nešto malo više od apsolutne većine od 374 glasa u Evropskom paralmentu koliko joj je bilo potrebno da bi u novembru naslijedila Luksemburžanina Žan Klod Junkera.\nOna je danas više sati izlagala svoj program pred Evropskim parlamentom.\nBuduća predsjednica EK je u svojim političkim smjernicama, dokumentu dostavljenom evropskim poslanicama prije glasanja, navela da želi da potvrdi evropsku perspektivu za Zapadni Balkan i naglasila važnost nastavaka reformskog procesa za cijeli region.\n"Dijelimo isti kontinent, istoriju, kulturu i izazove. Izgradićemo i istu budućnost zajedno", poručila je fon der Lajen.\nU razgovoru sa poslanicima EP, ona je ocjenila da vrata Evropke unije (EU) moraju da ostanu otvorena za buduća proširenja.\n"Puna sam poštovanja prema naporima koje su zemlje centralne i istočne Evrope sporovele i koje sprovode u cilju ulaska u EU, Šengen i eurozonu. Moj stav je da to mora biti nagrađeno čim ispune kriterijume", poručila je Fon der Lajen.\nDobivši povjerenje više od polovine poslanika novog saziva EP, fon der Lajen kreće u sastav novog saziva EK, koji bi trebalo da stupi na dužnost 1. novembra.\nSvi predloženi komesari moraće da obave razgovore sa EP prije nego što budu postavljeni na nove dužnosti.\nFon der Lajen je, predstavljajući svoj politički program, obećala novu Komisiju koja će biti satavljena od jednakog broja muškaraca i žena.\nPored rodne ravnopravnosti, fon der Lajen se u političkom programu založila za vodeću ulogu EU u borbi protiv klimatskih promjena, jačanje socijalne pravde, ekonomiju koja radi za građane, digitalizaciju Evrope, solidarnost i jačanje jedinstva unutra EU, kao i jaču i efikasniju ulogu Unije u svetu.\nFon der Lajen ima 60 godina i dolazi iz redova njemačke konzervativne Hrišćansko demokratske unije (CDU).\nU političkim vodama je od 1990. godine, a njemački mediji je opisuju kao blisku i "uvek vjernu" kancelarki Angeli Merkel.\nFon der Lajen je rođena u Briselu.\nOtac joj je bio premijer Donje Saksonije, a fon der Lajen 2003. godine postaje ministarka za socijalna pitanja te njemačke savezne države.\nU predsjedništvo CDU ulazi 2004, a 2010. godine postaje zamjenica predsjednice partije Angele Merkel.\nU kabinetu Merkel, ona se nalazi od 2005, i to prvo kao federalna ministarka za porodicu, zatim za rad i socijalna pitanja, a 2013. godine dolazi na mjesto ministra odbrane Nemačke i postaje prva žena na toj funkciji.\nFon der Lajen je doktorka po profesiji i ima sedmoro djece.\n"Snaga nije u izolaciji već u jedinstvu"\nIran mora da se pridržava nuklearnog sporazuma\nEU izdvaja 15 miliona eura za podršku Albaniji\n05. 12. 2019. 5\n21:51 Sjutra 12 godina od proglašenja nezavisnosti Kosova\n21:38 Kazne za telefoniranje tokom vožnje i do 250 eura\n21:24 Zakon uzrok dodatnih podjela u Crnoj Gori\n21:10 Snažan zemljotres pogodio iransko ostrvo\n20:58 CG poseban cilj srpskog nacionalizma\n18:47 Amfilohije: Narodna vlast sluša glas naroda


Re: Prestanak autorskih prava za filmsko delo\nMedjutim, ako se ode na http://www.archive.org moze se naci prilican broj igranih filmova (americkih) iz 40-tih i 50-tih koji su pubblic domain. Ne verujem da su svi autori i koautori poumirali. Mislim (ali ne znam) da u ovim slucajevima, bar u Americi, citavo delo zastareva (postaje pubblic domain)...\nTema: Prestanak autorskih prava za filmsko delo\nPrestanak autorskih prava za filmsko delo\nKada prestaje autosko pravo za jedan igrani film. Kod knjizevnog dela autorsko pravo vazi za zivota autora i 70 godina posle smrti. Ali kod filma imamo vise ucenika pa je sigurno i drukcija prica oko autorskog prava. Pod prestankom autorskih prava mislim da se film moze slobodno prikazivati po volji...


Radovan Višković aerodrom Trebinje\n1. December, 07:56\nVišković: Prvi avioni sa aerodroma u Trebinju poletjeće krajem 2021. godine 0 Podijeli Podijeli na facebook Podijeli na twitter Podijeli na viber Pošalji na mail\n22.09.2020. / 11:29\nPrvi avioni sa planiranog aerodroma u Trebinju trebalo bi da polete krajem 2021. godine, naveo je danas tokom Aktuelnog časa predsjednik Vlade Republike Srpske Radovan Višković.\nNosilac projekta je Srbija uz pomoć Vlade RS.\n"Prema izjavama i uvjeravanjima, očekuje se da prvi avioni polete krajem 2021. godine" istakao je Višković.\nOn je najavio i da se očekuje da se već od 1. oktobra uđe u postupak espkroprijacije za izgradnju aerodroma, te da se radi o investiciji od oko 100 milion evra, a da je planirana pista od oko 3,5 kilometra.\nOn je najavio i da je lokacija aerodroma planirana na povoljnom mjestu što se tiče „vjetrova i klimatskih uslova“, čak i bolju nego nekih aerodroma u regiji, poput Dubrovnika i Tivta.\nVlada RS utvrdila je na sjednici prošle sedmice Prijedlog Zakona o posebnom postupku eksproprijacije radi izgradnje aerodroma u Trebinju, po hitnom postupku.\nTakođe, donijeta je odluka o izradi Zoning plana područja posebne namjene „Aerodrom Trebinje“, po hitnom postupku.\n"Zoning plan donosi se za planski period od deset godina i njime se obuhvata područje na teritoriji grada Trebinje površine oko 1.234 ha, koje zahvata šire područje naselja Hum, Taleža i Cerovac," istaknuto je.


Stefanović: Ne postoji ozbiljnija teroristička pretnja – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Stefanović: Ne postoji ozbiljnija teroristička pretnja\nRTV Vojvodina 03/07/2017 Politika\nBEOGRAD – Ne postoji ozbiljnija teroristička pretnja za Srbiju u ovom trenutku, izjavio je danas ministar unutrašnjih poslova Nebojša Stefanović, koji je na aerodromu “Nikola Tesla” prisustvovao taktičko-pokaznoj vežbi oslobađanja talaca iz aviona i autobusa koju su izveli pripadnici Specijalne antiterorističke jedinice (SAJ).\n“Građani treba da znaju da je bezbednosni sistem zemlje uvek aktivan. MUP danonoćno radi na tome da bude spreman u svim sredinama i na svakoj tački Srbije da odgovori na svaki izazov, od borbe protiv organizovanog kriminala do terorističkih dejstava”, rekao je Stefanović, ponavljajući da ne postoji ozbiljnija teroristička pretnja za Srbiju.\nOn je istakao da se bez obzira na to radi intenzivno kako bi takva situacija i ostala i da bi građani mogli da budu potpuno spokojni.\nMinistar je najavio da će za SAJ kao i za druge jedinice tokom ove godine biti nabavljena nova oklopna vozila domaće proizvodnje.\nPrema njegovim rečima, tokom ove godine, radiće se i na nabavci nove opreme i uniformi za SAJ, kako bi ona bila najbolje opremljena, obučena i spremna za sve odgovore.\n“Mogu da kažem iz dosadašnjeg iskustva da nije bilo zadataka koji je bio njima dat, a da ga nisu rešili, pogotovo kada se radi o najosetljivijim kriznim situacijama”, rekao je Stefanović.\nOn je rekao da se danas na aerodromu mogao videti deo aktivnosti koje sprovodi SAJ MUP-a Srbije, kao mogući odgovor za svaku vrstu ugrožavanja bezbednosti Srbije, pogotovo kada se radi o najtežim oblicima kriminala, o najtežim krivičnim delima i krivičnim delima vezanim za terorizam, navodeći da SAJ nije jedina jedinica koja se bavi tim poslovima. On je rekao da i u kriminalističkoj policiji postoje odeljenja koja se bave protiv terorizma i ekstremizma i u sadejstvu zajedno ceo MUP radi na tome da ne postoji ozbiljnija ugroženost građana Srbije.\n“Ovde ste mogli da vidite najobučenije pripadnike naših specijalnih jedinica, našu najelitniju jedinicu koja je demonstrirala jedan deo svojih sposobnosti da u najkraće vreme uđe u dva vozila i reši takve situacije. Ovo su modeli koje možemo da prikažemo i koje ljudi mogu da vide, ali mnogo više toga se dešava u preventivnom delovanju Policije i mnogo više ne možemo da prikažemo i mnogo više toga uradimo, da o tome nikada nećemo moći da obavestimo javnost, jer je to deo posla koji je vezan za bezbednosne aspekte koji bi ugrozili bezbednost pripadnika Policije i upozorili počinioce o tome šta Policija radi da osujeti njihovo delovanje”, rekao je Stefanović.\nVulin: Ne znam zašto su Hrvati zabrinuti\nDanas: Vanredni lokalni izbori u Beogradu u maju 2017.\nGojković i Han: Stabilnost i prosperitet zajednički cilj


Legendarni bivši reprezentativac Francuske, Biksente Lizarazu, osetio je kako je to kada se osvoji Svetsko prvenstvo.\n"Boginja" je dospela u njegove ruke 1998. godine, kada je zajedno sa legendama poput Zidana, Piresa, Anrija, Tirama, Barteza, Vijere, Dešama, Blana i mnogih drugih savladao Brazil sa 3:0 u Parizu.\nTada je, nakon meča sa "kariokama", izjavio da "je previše rano što su "petlovi" osvojili Svetsko prvenstvo, te da će pravi momenat za to doći tek za 20 godina!".\nZvuči zaista neverovatno, ali ispada da je Lizarazu možda i predvideo dešavanja sa Svetskog prvenstva u Rusiji.\nSada, kada su Francuzi izborili plasman u finale Mundijala, čeka ih još jedan stepenik do konačnog cilja, a na samom vrhu će ih čekati Hrvatska ili Engleska. Šta će biti u tom susretu, saznaćemo u sredu uveče.


19. februar 2013. Članovi PGP sa Finskom u Narodnoj skupštini u razgovoru sa ambasadorom Finske u Srbiji\nČlanovi PGP sa Finskom u Narodnoj skupštini razgovarali sa ambasadorom Finske u Srbiji\nČlanovi Poslaničke grupe prijateljstva Narodne skupštine sa Finskom sastali su se danas u Domu Narodne skupštine sa ambasadorom Finske u Srbiji Pekom Orpanom (Pekka Einari Orpana).\nPredsednik PGP sa Finskom Dragan Šormaz izrazio je zadovoljstvo što amabasador Finske prisustvuje prvom sastanku ove novoformirane Grupe prijateljstva i istakao značaj unapređenja parlamentarne saradnje za dalje jačanje ukupnih odnosa dve zemlje.\nFinski ambasador je ocenio da su odnosi Finske i Srbije jako dobri i da postoje bliske veze, ali i mogućnosti da se one poboljšaju u narednom periodu. Istakao je da je njihov prvi politički prioritet pružanje pune podrške procesu evrointegracija Srbije i da u tom procesu treba graditi partnerstvo dve zemlje. Ocenio je da bi u budućoj parlamentarnoj saradnji bilo dobro da se razmene posete odbora Narodne skupštine i Parlamenta Finske i podsetio da je Finska, u saradnji sa beogradskim Fondom za političku izuzetnost, pokrenula projekat posvećen ženama. parlamentarcima.\nPored političke saradnje, ambasador Finske je ocenio da treba pažnju posvetiti i ekonomskoj saradnji dve zemlje. U Finskoj postoje velike kompanije zainteresovane za ulaganja u Srbiji i ovo je pravi trenutak da se privuku strane investicije, a Finska može pomoći razvoju različitih oblasti, kao što su rudarstvo, energetika, trgovina i šumarstvo.\nČlanovi Poslaničke grupe sa Finskom Maja Gojković, Vesna Marković, Slavica Savić, Olena Papuga, dr Nikola Jovanović i Biljana Ilić Stošić su u razgovoru dali više predloga za unapređenje saradnje dve zemlje u oblasti kulture, obrazovanja, zdravstva, poljoprivrede i IT tehnologije. Takođe su se založili za intenzivniju saradnju parlamentaraca, posebno onih koji se bave pravosuđem.\nNa sastanku je dogovoreno da se za članove ove poslaničke grupe i narodne poslanike uskoro organizuje prezentacija Finske.